open-index/open-wikipedia-markdown huggingface dataset:
口

**口**者，亦作**𠙵**、**𠮚**，人所㠯言食也。言語、飮食者口之㒳大耑。其所以言別味也。君子以愼言語。節飮食。象形。苦厚切，𠀤𡨥上聲。四部。凡口之屬皆从口。

## 據

分類:胴體
竇

**竇**者，亦作**𥥨**、**𥥷**、**𥩐**，空也。空孔古今語。凡孔皆謂之竇。古亦借**瀆**爲之。如周禮注四竇卽四瀆、左傳襄三十年墓門之瀆徐音豆是也。从穴。𧶠聲。徒奏切。四部。按古音去入不分。

## 據

分類:基礎之文
謇

**謇**者，亦作**㔓、𠹟、𠽱、𡄓、𡅶、𧪤、𧬯、𧮈、𧮎、𠚲**，乃口吃，難於言也。「謇」音，九件切，𠀤音蹇。與𧬯同。

## 注
【廣韻】【正韻】九輦切【集韻】【韻會】九件切，𠀤音蹇。與𧬯同。【廣雅】吃也。【註】口吃，難於言也。【玉篇】難也。【屈原·離騷】謇吾法夫前修兮，非世俗之所服。【註】謇，難也。

又【廣韻】正言也。【韻會】直言貌。【後漢·魯丕傳】廣納謇謇，以開四聰。

又【正韻】謇諤，忠也。【魏志·高堂隆傳】謇諤足以勵物。

又姓。見【字彙】。

又【韻會】通作蹇。【晉書·王豹傳】王臣謇謇。【易·蹇卦】本作蹇蹇。

又【楚辭·九歌】蹇將憺兮壽宮。【王逸註】蹇，詞也。

又【集韻】【韻會】𠀤紀偃切，犍上聲。引揚子《方言》：吃也。互詳後𧬯字註。

## 據

分類:疾
襜

**襜**者，亦作**䪜、佔、裧、襝、𧞟、䄡**，衣蔽前也。從衣，詹聲。

## 注
往維基大典:維基爾雅/襜。

## 據

分類:衣
菽

**菽**者，亦作**尗**，穀也，眾豆之總名。尗象豆生之形也。重言尗者、著其形也。豆之生也。所種之豆必爲兩瓣。而戴於莖之頂。故以一象地。下象其根。上象其戴生之形。式竹切。三部。今字作菽。凡尗之屬皆从尗。然大豆曰菽，豆苗曰霍，小豆則曰荅。

: 尗豆古今語。亦古今字。此以漢時語釋古語也。戰國策。韓地五穀所生。非麥而豆。民之所食。大抵豆飯藿羹。史記豆作菽。尗象各本作象尗。誤。今正。重言尗者、著其形也。豆之生也。所種之豆必爲兩瓣。而戴於莖之頂。故以一象地。下象其根。上象其戴生之形。式竹切。三部。今字作菽。「六月食鬱及薁，七月亨葵及菽。」「攝提格之歲，歲早水晚旱，稻疾，蠶不登，菽麥昌，民食四升寅。」「孔子曰：『啜菽飲水盡其歡，斯之謂孝。』」「聖人治天下，使有菽粟如水火。菽粟如水火，而民焉有不仁者乎？」
:



## 據

分類:薔薇亞綱
襋

**襋**者，亦作**𧛘**、**𧟜**，領也、頸項也。因以爲衣在頸之名。襚者左執領。右執要。从衣。棘聲。棘之言亟也。領爲衣之亟者。故曰襋。己力切。一部。

## 注
往維基大典:維基爾雅/襋。

## 據

分類:衣
笯

**笯**者，亦作**𥲘**，容鳥之籠也。籠、南楚江沔之閒謂之**篣**。从竹。奴聲。乃故切。

## 注
往維基大典:維基爾雅/笯。

## 據
陳式

**陳式**，蜀漢將也。時劉備爭漢中，遣式等十餘營絕馬鳴道，為徐晃趨軍敗退。章武二年，同吳班率水軍屯夷陵，夾江東西岸。建興七年，率部克武都、陰平二郡。

## 見
*《三國志》
月卜·天象

《月卜·天象訓》，宋人柳璟之著也。凡觀月暈形、色殊異，載道之終始，以四言記之。壹。彤雲杳繞，赤蒼相參。異兮于出，破陳章真。

貳。晝天茫茫，色縹云弗。末務無垠，猶來追逐。

參。廣見云兮，遙遠通晴。曉乍嚴光，明其冀兮。

肆。朝暾闇兮，騰羣于上。痼寢消疾，復澤服傍。

伍。乍冬兮照，萬道兮作。迷濛穹兮，豁兮開闊。

陸。熾燠鴻兮，緞云縈兮。溫隆返照，亟裨釐清。

## 據

分類:宋紀事
五峰旗瀑布

**五峰旗瀑布**，在臺灣蘭陽礁溪，五峰並趨，似旌、似旗，以是名焉。

三層疊覆，緣山而行，潭潤厚之水，襲磅礴之沁。淙淙湧注，青山夾色，有五峰亭，覽視浩水。曲徑岔，于聖母亭，于聖母莊。

噶瑪蘭通判烏竹芳評蘭陽八景，為西峰爽氣：龜山朝日、嶐嶺夕煙、西峰爽氣、北關海潮、石港春帆、沙喃秋水、蘇澳蜃市、湯圍溫泉。

有詩云之：「重疊青峰映碧流，西來爽氣一天秋。山光入眼明如鏡，空翠襲人無限幽。」

## 據

分類:宜蘭縣
黑若斯達特斯

**黑若斯達特斯**，以弗所人也。公元前三五六年，縱火焚亞底米神殿，詣司拷問其故，乃欲垂名青史。處斬，更禁典籍載其名，以此隱之，使不得遂也。後史家泰奧彭波斯書其事，得載名於史。今泰西各國，以其名語以惡謀名者。
非命

**非命**者，墨之所宗也。墨子雖舉天志、明鬼，然其閒然於命定之說也。其言「有命」者，蓋霸者之理也。之於貧者，以使貪於飲食，惰於從事，故衣食不足，而飢寒至矣，後言「我命固且貧」；之於暴王，以使其耳目之淫，心涂之辟，不順親賢，而後亡失國家，傾覆社稷，後而曰「吾命固失之」，故而「上不利於天，中不利於鬼，下不利於人」也。

自原人以來，未有問命、見命者也。至於治亂興衰，世不渝而民不改，政變而民易，以墨子觀之，此在上之發政，而非有命也。今之世人，嘗有執有命者，以三代聖王賢人論之，以其賢善蓋有命之顯也。墨子言其決於其力也，非其命見焉。

昔暴王作之，窮人述之，此皆疑眾遲樸，聖王之患也。有夏之桀以為有命，商湯以《仲虺之告》駁之；商紂以為有命，武王做《太誓》駁之。

是故墨子以為，執有命者，此天下之厚害也，是故墨子非也。
三表

夫**三表**者，墨子所倡之明辨他說之準則也，見諸《墨子·非命》。其曰有本之者，有原之者，有用之者。具而言之，以古聖王諸事，以為**原**；以今之百姓耳目之實，以為**本**；以觀其中國家百姓人民之利，以為**用**，此之謂三表也。

## 據
* 《墨子·非命上》
趙娥

**趙娥**者，又作**龐娥**、**龐娥親**，酒泉烈女，乃龐子夏妻，祿福趙君安女。

君安為同縣李壽殺，娥男弟三人欲報仇，壽深以為備。時災疫，三人病死，壽家喜，請宗族慶賀，云：「趙氏強壯已盡，唯有女弱，何足復憂！」防備懈弛。時娥子淯聞以啓娥，娥感激愈深，愴然隕涕曰：「李壽，汝莫喜也，終不活汝！戴履天地，為吾門戶，吾三子之羞也。焉知娥親不手刃殺汝，而自儌倖邪？」

娥陰巿名刀，挾長持短，晝夜哀酸，志在殺壽。壽為人兇豪，聞娥之言，更乘馬帶刀，鄉人皆畏憚之。比鄰有徐氏婦，憂娥不能制，恐逆見中害，每諫止之，不得止。夜數磨礪所持刀訖，扼腕切齒，悲涕長嘆，家人及鄰里咸共笑之。娥遂棄家事，乘鹿車伺壽。

光和二年二月上旬，以白日清時，於都亭之前，與壽相遇，便下車扣壽馬，叱之。壽驚愕，回馬欲走。娥奮刀斫之，並傷其馬。馬驚，壽擠道邊溝中。娥尋復就地斫之，探中樹蘭，折所持刀。壽被創未死，娥因前欲取壽所佩刀殺壽，壽護刀瞋目大呼，跳梁而起。娥乃挺身奮手，左抵其額，右樁其喉，反覆盤旋，應手而倒。遂拔其刀以截壽頭，持詣都亭，歸罪有司，徐步詣獄，曰：「父讎己報，請受戮。」辭顏不變。

時祿福長漢陽尹嘉不忍論娥，即解印綬去官，弛法縱之。然娥辭氣愈厲，面無懼色。尉知其難奪，強載還家。

涼州刺史周洪、酒泉太守劉班等並共表上，稱其烈義，刊石立碑，顯其門閭。太常弘農張奐貴尚所履，以束帛二十端禮之。海內聞之者，莫不改容贊善，高大其義。故黃門侍郎安定梁寬追述娥，為其作傳。

## 評
皇甫謐《列女傳》曰：「玄晏先生以為父母之仇，不與共天地，蓋男子之所為也。而娥親以女弱之微，念父辱之酷痛，感仇黨之凶言，奮劍仇頸，人馬俱摧，塞亡父之怨魂，雪三弟之永恨，近古已來，未之有也。詩雲『修我戈矛，與子同仇』，娥親之謂也。」

## 見
*《三國志》
*《列女傳》
太宰府天滿宮

**太宰府天滿宮**，在日本福岡太宰府，祀菅原道真。太宰府、北野天滿宮為日本天滿宮之總本社、天神信仰之重。

太宰府、北野、防府天滿宮乃「三天神」，或曰太宰府、北野、大阪天滿宮。

## 沿革
延喜五年，小建，其墳上為神社，祀菅原道真。十九年，始創安樂寺天滿宮。

時維平安，菅原以詩見長，為學為政，有作《菅家文草》、《菅家後集》。醍醐年間，為右大臣。受讒見謫，為太宰府權帥，三年二月歿，尊火雷天神。

有入御本殿祈，客往天滿宮，祈學、試之業舉，得納福、御守。菅原喜梅，其縈天滿，鬱鬱蔥蔥，獻梅供奉，有逾六千。

## 他山
*太宰府天滿宮

分類:福岡縣
夏侯傑

**夏侯傑**，見於《三國演義》，乃曹操身將，時長坂役，見戰張飛，飛乃喝之，傑遂破膽，墜馬死。
夏侯恩

**夏侯恩**，見於《三國演義》，乃曹操愛將，恩提鐵槍，又護操愛劍青釭，時長坂役，恩乃以操名奪掠，又見趙雲，遂為其刺死，青釭亦奪失。
夏侯蘭

**夏侯蘭**，常山真定人，同夏侯惇征長坂，敗，為趙雲擒。蘭、雲同鄉，少小相知，白劉備以活，薦蘭明於法，以為軍正。「先是，與夏侯惇戰於博望，生獲夏侯蘭。蘭是雲鄉里人，少小相知，雲白先主活之，薦蘭明於法律，以為軍正。」操即命夏侯惇為都督；于禁、李典、夏侯蘭、韓浩為副將；領兵十萬，直抵博望城，以窺新野。荀彧諫曰：「劉備英雄，今更兼諸葛亮為軍師，不可輕敵。」惇曰：「劉備鼠輩耳，吾必擒之。」徐庶曰：「將軍勿輕視劉玄德。今玄德得諸葛亮為輔，如虎生翼矣。」操曰：「諸葛亮何人也？」庶曰：「亮字孔明，道號臥龍先生。有經天緯地之才，出鬼入神之計，真當世奇士，非可小覷。」且說李典見勢頭不好，急奔回博望城，時火光中一軍攔住。當先大將，乃關雲長也。李典縱馬混戰，奪路而走。于禁見糧草車輛，都被火燒，便投小路奔逃去了。夏侯蘭、韓浩來救糧草，正遇張飛。戰不數合，張飛一槍刺夏侯蘭於馬下。韓浩奪路走脫。直殺到天明，卻纔收軍。殺得屍橫遍野，血流成河。後人有詩曰：「博望相持用火攻，指揮如意笑談中。直須驚破曹公膽，初出茅廬第一功！」

## 據
*《三國志》
節用

**節用**者，墨之所宗也，見諸《墨子》，其下闕矣。墨子以為，聖人為政於一國，則一國之食貨倍矣，而其政於天下，則天下之食貨倍矣，而此之倍非外取地，而因其國去無用之費也，是故足以倍之。後墨子嘗以實用之法，假上古聖王事，以論民布勞而多興利也。

又言今民寡，悉為政者之過也。其使民勞，其籍歛厚，民財不足，凍餓死者不可勝數者，又興師而攻伐，久者年餘，速者數月，以使男女不相見，此寡人之道也。

是故古之聖王而為聖者，蓋其制節用之法，謂之天下百工，各事所能，足以奉民用，則止矣。而加費而無利於民者，聖王弗為之。下嘗言聖王飲食、制衣、節葬之法。又言及原人即出，未有宮室之時，悉居於陵丘所堀之穴，聖王以為夏時傷民之氣，遂作宮室而利。然宮室之法何邪？子墨子言曰：「其旁可以圉風寒，上可以圉雪霜雨露，其中蠲潔，可以祭祀，宮牆足以為男女之別則止，諸加費不加民利者，聖王弗為。」

## 據
* 《墨子·節用上》
* 《墨子·節用中》
晏明

**晏明**，見於《三國演義》，乃曹洪將，長一丈，膀闊腰圓，持三尖兩刃刀，甚膂力。時長坂坡戰趙雲，不至三回，為雲巧力刺死。「趙雲見夫人已死，恐曹軍盜屍，便將土牆推倒，掩蓋枯井。掩訖，解開勒甲縧，放下掩心鏡，將阿斗抱護在懷，綽槍上馬。早有一將，引一隊步軍至，乃曹洪部將晏明也，持三尖兩刃刀來戰趙雲。不三合，被趙雲一槍刺倒，殺散眾軍，衝開一條路。」
沱㶞城庯

**沱㶞城庯**，越南之直轄市也，居越之南中，要港也。

山茶島屬沱㶞，形類蜆，華人遂呼是邑**蜆港**，又以其多山，訛之**峴港**。

## 政區
錦茘郡、海洲郡、蓮沼郡、五行山郡、山茶郡、淸溪郡；和榮縣、黃沙縣。黃沙者，黃沙群島也，實爲中華人民共和國領西沙群島，越之治所不及也。

分類:越南地方志
祝公道

**祝公道**，乃河南遊俠。時賈逵為郭援囚壺關，閉著土窖中，以車輪蓋上，使人固守。方將杀之，逵從窖中謂守者曰：「此間無健兒邪，而當使義士死此中乎？」然公道者非逵故人，而適聞其言，怜其守正危厄，乃夜盗往引出，折械遣去，不语其姓名。後破援，逵乃悉公道者。然公道後坐他事，當伏法。逵救之，力不能解，爲之改服焉。

一說即**祝奧**，乃郭援謀人，時逵過皮氏，恐援先得皮氏，奥為逵疑計使，援由是留七日，郡從逵言，故得無敗。

## 據
*《三國志》
*《魏略》
織田秀孝

**織田秀孝**者，號**喜六郎**，乃日本尾張國大名信秀八男，母乃土田氏，秀孝唇花白膚，乃貌美者。

天文二十四年，秀孝年十五六，時叔父守山城守信次攜家臣遊獵領內松川，見幼武者乘馬過，家臣洲賀才藏以其無禮，乃弓射之，斃之。後信次得見其貌，乃秀孝也，恐，遂棄城亡命，家臣懼時主信長復讎，遂固守。

秀孝者，兄長信長、信行俱深愛之，故信行縱火守山城，信長亦同信行攻城。

## 載
*《信長公記》
松倉勝家

**松倉勝家**，慶長二年生，父重政，仕江戶幕府，初為大和五條藩主，後征大坂有功，次年轉封有馬晴信舊領肥前日野江，是為島原藩主。寬永八年病故，勝家襲位。

時勝家築島原城町，又計征呂宋，以參勤名徭役苛民為私。又領內多信天主者，勝家亦彊之。十一年，時多災，民不堪苦，十四年，生島原之亂，次年為幕府平，遂責勝家徭役，為美作津山藩主森長繼所監，五月，押江戶，七月十九日，斬首於森家屋下敷，江戶大名之孤例也。

## 考
*《鍋島勝茂公譜》
分類:江戶列傳
阿拉伯之春

**阿拉伯之春**者，天方回民諸國之變也。始於突尼斯之亂。其辭之用也，疑花旗國學究馬薩德氏為先。

二〇一〇年冬，突國街販布瓦吉吉氏自焚於市，蓋不忍酷吏盤剝。埃及、利比亞、敘利亞諸民亦苦肉食者久矣，得互聯網之便，傳閱自焚影，怒之，愈恨本國之獨夫，遂起事。

來年春，埃及穆巴拉克氏遜位，軟禁之。利國、敘國內亂，兵戈不止，萬民流離，生靈塗炭。西洋諸國遣空師水師擊利軍，亦助敘國亂黨。利國格達費氏寡助，作困獸之鬥。敘國阿薩德氏得羅剎助，雖社稷離析，二世之廟堂尚存。

夏，張維為與福山論道於滬。維為者，復旦大學教授也。福山者，「歷史終結論」之宗也。福山曰：「天方之春，亦可傳至中土。」維為對曰：「否。恐春未幾遂成冬也。」

秋，格氏父子兵敗被縛，虐殺之。 

冬，突國大統領阿里氏遜位，亡沙烏地。

西洋諸國喜之，然達伊沙乘亂起勢，危及環球。難民如潮，亦擾亂泰西民心，民粹遂起。

分類:非洲史分類:亞洲史
北𣴓省

**北𣴓省**，越南之省也，居越東北。多山林。季分雨旱，𣴓言其旱者也。

## 政區
北𣴓城庯；𠀧𣷭縣、白通縣、𢄂屯縣、𢄂買縣、那夷縣、銀山縣、咟淰縣。

分類:越南地方志
調音法

**調音法**者，人聲製音時舌，唇等器管之互動法也。調音法，數多也。 

## 調音法列表
* 塞音者，阻聲道氣流而成也。例有/b p t d k g/。
* 鼻音者，似塞音，唯有氣通鼻。例有/m n/。
* 擦音者，氣成湍流而出也。例有/f s z/。
** 有噝擦音者，擦音一類也。製方，舌即齒而出氣流。例有/s z/。
* 塞擦音者，始同塞音，然除阻同擦音也。例有/t͡ʃ/。
* 閃音者，口腔一時之閉也。例有日語之r音/ɾ/。
* 顫音者，器官定位，而氣流顫之也。
* 近音者，少阻也。例有/w/。

分類:語文學
承天化省

**承天化省**，越南之省也，居越北中。

## 政區
化城庯；香水市社、香茶市社；阿雷縣、南東縣、豐田縣、富祿縣、富榮縣、廣田縣。

分類:越南地方志
摩爾莊園

**摩爾莊園**者，網頁遊戲也，淘米於西元二〇〇八年開發之。二〇二一年六月一日，別設外典，可操於手機。

摩爾，英文Mole之音譯也，鼴鼠之謂也，或亦戲稱曰「圓頭耗子」。

遊戲與者，悉作鼴鼠形，與奇獸拉姆為伴。園內講信修睦，豐衣足食，實乃大同。

莊園依山傍海。有雪山，名曰摩爾拉雅，山間有漁場。有叢林，多漿果，林間有瀑布，水簾之後別有洞天。園外有一兇險密林，暗無天日，名曰黑森林，眾鼴鼠畏之，故重兵把守入林之口。

有王女，名曰麼麼，其兄名曰捷克。太尉洛克輔佐之。居城堡，頗有泰西之風。

有捕頭，名曰艾爾。

有旅帥，名曰瑞琪。

有寺廟住持，名曰克勞。

有伙夫，名曰尼克，善烹牛排，掌一小食肆。

有商賈，名曰花嬸。

有巫女，名曰茜茜。

有一老者名曰菩提，眾鼴鼠呼為大叔，喜垂釣於海濱。嘗執掌大學堂。

分類:中華人民共和國電子遊戲
叔父之愛 (香港)

《**叔父之愛**》，香港電視劇。本於東瀛朝日電視臺同名之作。述斷袖之癖。

歲在辛丑，ViuTV臺度之，於五月十九日始播，至六月七日終。自週一至週五，亥時獻映。領銜主演者，黃德斌、呂爵安、盧瀚霆；合演者，邱士縉、簡慕華、陳子豐、楊偉倫、練美娟、徐㴓喬諸伶。

先是，五月十七日夜，獻《製作特輯》，以示其攝製之始末。

## 據


## 兼查
*《叔父之愛》

分類:香港電視劇
分類:斷袖
多鄰國

縮圖|多鄰國之圖
**多鄰國**者，學習網站也，二〇〇九年花旗學究安氏創之。可習諸國言。

逢己亥大疫，聞名於諸學子。

分類:美國企業
寧波外教殺人案

**寧波外教殺人案**，甬城官衙谓之「6·14涉外刑事案件」。其犯邁丁氏，花旗黑人也，信回教，授英文於寧波工程學院。

二〇二一年六月十四夜，邁氏手刃一女於道旁樹林。此女者，同校學生也，名陳施君，滄州人，年廿三。

次日丑寅，捕役執之，供曰：「緣起情釁。」

犯兇殘，利刃毀容，雖父母亦難辨也。仵作取死者與兩親血液鑒之，方能辨。

旅華番客，多有優待，外邦學子，素享特權，民怨之久矣。然论此案之言，微博壓制之，故更激民憤也。

二〇二二年四月廿一日，甬衙判邁丁氏一審死刑。
寧波工程學院

**寧波工程學院**者，甬城一理工大學堂也，佔地一千八百畝。

本**寧波高等專科學校**，肇於一九八三年，至二〇〇四年，改制本科。

陽明之「知行合一」為其校訓。
天志

**天志**者，墨之所宗也。墨子以為，天者，能覺人事之大他者兼規則是也，其能明是非，辯善惡，故其以天意為法之根柢。墨子以為，其天志之說超然於時、世，以為規律，故「天下無人，子墨子之言猶在也」。墨子雖非命，然天者，能覺人事也，人順之，故天亦順人，是故非命也。

## 詮述
昔世人罪於家長、罪於國君，焉有鄰家鄰國以避，然晏日而得罪，雖處於林谷幽門，天必見之，故天者，能覺人事之大他者是也。

若為能覺人事者，必有所好。天之所好者，率天下之百姓以從事於義；若人為天之所欲，則天亦為我所欲也。然人好福祿而惡禍祟，人不事天之所欲，則天不事人之所欲。墨子嘗觀天下，「有義則生，無義則死；有義則富，無義則貧；有義則治，無義則亂」，是故天有所欲也。

墨子以為，義必由上及下，下同上義，則必有上位政之。天子者，天下之窮貴者也，若為窮貴，當不可不順天。後言若順天意，則兼相愛，交相利，反之得其反。是故禹湯文武得賞，桀紂幽厲得罰也。

後疑何以知天愛民乎？民處之於四海，食粒者，莫不犓牛羊，豢犬彘，潔為粢盛酒醴，以祭祀於上帝鬼神，天有此民，何弗愛哉？故天愛民也。

墨子言順天意者，義政也。反天意者，暴政也。是故「處大國不攻小國，處大家不篡小家，強者不劫弱，貴者不傲賤，多詐者不欺愚。此必上利於天，中利於鬼，下利於人，三利無所不利，故舉天下美名加之，謂之聖王」。

欲行仁義者，其何由產，不可不察也。墨子言曰：「義不從愚且賤者出，必自貴且知者出。」而天為貴且知，故義從天者出也。有人辯曰：「當若天子之貴於諸侯，諸侯之貴於大夫，傐明知之。然吾未知天之貴且知於天子也。」墨子對之，天子為善，天能賞之；為惡，天能罰之，蓋天貴於天子也。是故今之君子，若欲遵道利民，察仁義之本，則天意不可違也。

且言春秋之亂，悉明於小而不明於大也。遂有義則治，無義則亂，當下同上義，天子從天義也。故子墨子置立天之，以為儀法，天之志者，義之經也。

## 別於儒者
顧孔墨皆拜天，悉居魯，崇三代事，然其天之義有別也。墨子以為，儒禮煩擾而不說，厚葬靡財而貧民，服傷生而害事，故背周道而行夏政。自言其「北方之鄙人」，以為天覆萬物，人無處匿也，故順天而為也。鴻烈以為，義即墨之法儀，以為圭臬，而正義源於天，故當法天。而圭臬者，何邪？墨子以三表對之，曰本，曰原，曰用。是故其所宗者，當溯之於三表，古之聖王以為本，以釋義之異而抗之。雖然，二者好好古，然墨舉上古聖王事，以明兼愛之道也；儒法古事，世人當循而不做也。

儒篤信天命，以為至上，而遠鬼神。墨以為，天外有鬼神，亦主人事，當順之也。

儒以為，當閱經讀詩而可怡性，涵養德行；墨子以為，人欲生惡，當從天志以抗之。是故儒以性本善，墨以性本惡為基也。

儒以為，聖人有愛而無利；墨以為，天欲使人兼相愛、交相利也。

儒以為，世亂蓋人不法古，墨以為，世之亂蓋人之義異，生於無政長，不順於天也。

## 據
* 《墨子 · 天志》
* 《墨子 · 尚同》
* 《墨子 · 兼愛》
* 《中國法律思想史》
經濟學人

縮圖|此標首創於一九五九年，沿用至今
縮圖|此報首版，發於一八四三年九月二日
《**經濟學人**》者，英倫邸抄也，主論天下大勢。今雖具雜誌型，仍沿舊習，以報稱之。

筆者皆匿名，使通篇文風一致，似出一人之手。

肇於一八四三年，商賈威爾遜氏創之，力推谷物法之廢除。

一八六一年，學究白芝浩氏繼掌，始論諸國政事，此報漸聞達於世。

馬克思於倫敦著《資本論》時，喜讀此報，以曉經濟數據。曰：「此報乃資產階級之喉舌也。」

自一九四一年，開設專欄，論花旗之事。

自二〇一二年，中共胡習交替之際，再設專欄，論華夏之事。

二〇一五年，創《經濟學人商論》，漢譯妙文。

二〇一六年，因諷習氏，網站中原禁之。

星洲亦嘗起訴之，控其誹謗。

## 專欄
此報有專欄：

曰白芝浩，論不列顛之事。以敬白氏。

曰班楊，論亞洲之事。取自菩提樹之天竺名。古吉拉特商賈喜貿於此樹下。

曰貝約，論南美之事。取自委內瑞拉國哲人貝約氏。

曰茶館，論華夏之事。取自舒氏話劇。

曰查理，論泰西之事。取自法蘭克王嘉洛林氏。

曰列克星頓，論花旗之事。取自美國革命始發地也。
舒慶春

**舒慶春**，字**舍予**，筆名**老舍**，順天府人也，光緒二十五年生。滿洲正紅旗人，滿姓舒穆祿氏。

一歲，逢八國聯軍進京，其父永壽守正陽門，殉國於倭寇。未幾，其家遭義大利人劫掠，慶春幸免於難。後與母相依為命，貧甚。

九歲，得滿洲宗室壽綿助，以入私塾。

民國十三年，負篋英倫，入倫敦大學亞非學院。

民國二十五年，著成《駱駝祥子》。

一九五七年，著成《茶館》。

一九六六年，逢文革，不忍批鬥之辱，自溺，年六十七。

一九七八年，得昭雪，復「人民藝術家」號，以血衣代屍骨葬於八寶山。

分類:北京市列傳
尚賢 (墨)

**尚賢**者，墨之所宗也，用人惟其才也。

## 詮述
墨子所生之時，蓋天子旁落而諸侯興，禮崩樂壞，諸邦興戎，妄意徭役之時，顯族欲以命理之說辯白其之合法。以此，實《非命》之源泉也。墨子以為，當善下民之所處，故以兼愛、節用、節葬以及之。

初之於天志，此天意實墨子之意也。其言「順天意者，兼相愛，交相利，必得賞。反天意者，別相惡，交相賊，必得罰。」而至於尚同，墨子修正其說，其言：「是故選天下之賢可者，立之為天子」。此有四意，**一曰**天子當由天下人所選；**二曰**天子當為聖賢；**三曰**天子之合法，當取之於天下人；**四曰**當以選主而代世襲也。於此而言，其宗有二，若民主之雛形，若賢能之雛形也，以所處之時觀之，此合其時所需也。然至於春秋，帝制合乎治政，以抵無序，此戰國之必然也，亦合政治哲學之理也。然若此立焉，則自里長、鄉長、國君，至於天子，所轄之地，所是者人民必是，所非者人民必非也。

墨子言昔之王公，悉欲其國強人眾，然國未強、人未眾，治政亂，此不能以尚賢為政致之也。欲使賢眾，當必將富之，貴之，敬之，譽之，而後賢自出。古之聖王曾言：「不義不富，不義不貴，不義不親，不義不近」，是故列德而尚賢，雖在農與工肆之人，有能則舉之，高予之爵，重予之祿，任之以事，斷予之令。後墨子言曰：「夫尚賢者，政之本也。」

雖有法之，然事猶若未成，此無三本也。曰爵位不高則民不敬也，曰蓄祿不厚則民不信也，曰政令不斷則民不畏也。是故古之聖王當予之高爵，予之重祿，今之王公予賢高爵而無祿，民不信也。而古之聖王尚賢為政，取法於天，蓋天不辯貧富、貴賤，惟賢者舉而尚之，不肖者抑而廢之。是故尚賢之為說，而不可不察此者也。尚賢者，天鬼百姓之利，而政事之本也。
齟齬

縮圖|齟齬章
**discord**者，美國社群軟件也。主以電子遊戲戲者為眾，所以談天聊地，結盟交友也。創於二零一七三月。Discord 中，使用者可以語音，視訊會議或文字談於伺服器或私談。中原已禁之。

分類:互聯網
兼愛

**兼愛**者，墨之所宗也。墨子謂之「兼相愛」。見諸《墨子·兼愛》。其理法源於「天志」之說，循天志者，世人得以兼相愛，交相利，反之者，墨子謂之「別相惡，交相賊」也。

## 詮述
所謂聖人，治天下者也，必知亂之所起，焉能治之也。而亂之所起，蓋墨子言蓋世人不相愛也。後墨子嘗論盜賊者，賊愛其室，弗愛他室，是故利己弗利他，此不相愛者也。若天下兼相愛，國不想攻，家不相愛，此為治也。聖人即以政為業，惡得不禁惡而勸愛邪？是故必興天下之利，除去天下之害，墨子以為，天下之害蓋相害而生焉，亦此之過，強必執弱，富必侮貧，貴必敖賤，詐必欺愚也。

即是成，亦當非之，何以易之邪？墨子言曰：「以兼相愛交相利之法易之。」昔世人以為難及之，墨子對之，謂士人不識其利，辯其故也。若愛人得利，則人必從之，是故兼愛之難，蓋上弗以為政，士不以為行故也。有人言「然，乃若兼則善矣。雖然，不可行之物也。」墨子對之，昔禹治天下，疏河以利萬方之民，及至文王治西土，其不以強侮弱，不為眾庶侮鰥寡，吾今宜行矣。是故今之君子，慾富天下，惡其貧者，悉當兼相愛，交相利也。

## 議
贊源以為，兼愛者，一為普世之愛；二為交相利之愛；三為愛人利人之愛；四為無級無異之愛；五為越時空之愛。
法蘭克王國

縮圖|羅馬教宗施洗於克洛維一世
**法蘭克王國**者，泰西古國也，克洛維一世立之。

分類:歐洲史
湯姆·穆爾

thumb|upright=0.75|穆爾除次中尉像
上尉**湯姆·穆爾**爵士，英國西約克基斯利人，一九二〇年四月卅日生，出梓人家，文法學校畢業，遂習土木。三九年，二戰方起，湯姆入役，駐康瓦爾，遷少尉，駐印度，假授上尉，戰蘭里島。日軍降，駐蘇門答臘，實授上尉。返英，任多塞特博溫頓甲車教員。

後退役，任總經理於制砼公司。威靈頓公爵團老兵復契之會，湯姆恆舉行之焉。好機車，常著賽衣號二十三者從賽事。二〇二〇年，值期頤之年，逢己亥大疫，湯姆環居所行百圍俟誕辰，以籌英鎊千金饋醫者；舉世為動，至誕辰朝，得三千萬金，因封騎士。次年二月二日，感疫卒，葬貝德福德。

分類:英國列傳
阿茲特克哲學

**阿茲特克哲學**者，美洲哲學之最深演者也。其堪輿之說，實為二元論，然其顯為特性，謂之辯證一元論。靡暨哲學，倫理學、美學悉有及之也。然其地諸子智者，未有細分之，嘗以全感觀之，以詩、樂徵之也。

## 形而上學
其子學之核心，蓋辯證一元論是也。有形而上者存焉，其徵於諸表象，然亦有勝之，蓋其非全然徵於諸表象。其為樸，亦動變之力也，其可再生，化為六合，其地人謂之天。

若言其宇，非構建者，亦非異於*[[天（阿茲特克）|天]]*，蓋*[[天（阿茲特克）|天]]*化之。*[[天（阿茲特克）|天]]*者，弗為「是然」亦「非是然」，而為「生」也。此之動變，乃遺二元之亘，若小己之於非小己，有生之於無生，生之於死，此二元蓋天之雙峙，峙襲有常，後越於二元之變。

夫此二元，以雙重之天而宰造陰陽二神以顯然。此二神者，一曰二分夫，二曰二分妻也。人之思理，僅嘗以無窮相而入，無以全然知之。此類相面，蓋萬神殿之諸神所化，猶見以「化宰」之祭也。

之於智子者，時空繼統而成，質無以分也。此*[[天（阿茲特克）|天]]*動見之徵也。諸如四向，悉時空之向也。其蓋阿茲特克人尊天學、曆法之真因也。人生於聖曆之日，決其人性。天存之於塵世，蓋其所書之圖像符號以為證，其王內薩華爾科約特爾歌曰：

噫吁嚱！有生之源兮，以花為畫！

以樂而制色！以樂而匠人！

自茲以往兮，將湮鷙虎。

輿甚廣兮，當生於畫。

墨塗汚兮，當散萬物。

誼情聖兮，悉以去矣。

生之於世兮，惟陰影存焉。

員輿甚廣兮，吾生於彼畫。
安圭拉

**安圭拉**，在加勒比海小安地列斯群島。屬英國，首府瓦利。方九十一公里，口一萬四千。

分類:英國地方志
民粹

**民粹**者，今西洋思潮也，詞源拉丁語**坡普魯斯**，民也。

與希臘語德謨同義，然民粹異於民主也。

民主者，選賢舉能，然內政外交，在其位者，方謀其政。

民粹者，言肉食者鄙，當還政於民，事無巨細，皆由民決之。民者，多如遍地之草，故又曰**草根之政**。

羅馬權貴厭之，曰：「白丁無才德，何以治國耶？」

柏拉圖亦言：「此暴民也。」蓋其師蘇格拉底為雅典諸人所害，由是以為白丁俱鄙，不可治國。

法國學究勒龐氏著書，曰《烏合之眾》。

逢天方諸國亂，亡泰西之難民如潮。夫德意志，收回民百萬，蓋風俗迥異，亦有作奸犯科者，民怨之，民粹漸起。

二〇一六年，紐約商賈川普氏，以民粹之言，登花旗統領之位。嘗曰：「吾慾修長城，拒墨人於南。」

同年，英倫之民粹亦至英歐解盟。蘇格蘭怨之者眾。

分類:政治
多倫多

**多倫多**，加拿大安大略省府也，國之要邑，其大冠安大略省。丙申年，口二百七十三萬餘。若計其郭，則約六百四一十萬。

名勝繁多，若加拿大國家電視塔、多倫多動物園、卡薩羅馬城堡者。

## 史
一七九三年五月，約翰·格雷夫斯·西姆科，上加拿大總督也，立邑於今多倫多，名之**約克**，時上加拿大假都也。

分類:安大略地方志
李海瑗

**李海瑗**，族名**珍**，幼名**吉雲**，大韓高宗五子義親王次女。母壽德堂李希春。

大正八年四月二十四日，誕於京畿道京城府寺洞宮。就鐘路小學校，居雲峴宮。昭和十一年，卒業於京畿高等女學校。適李昇圭，得三男一女，男曰鎭烋，曰鎭旺，曰鎭弘，女曰鎭珠。昇圭韓戰爲北所虜。西元一九九二年遷美，二〇〇二年返。

平成十七年，族弟懷隱太孫薨於東京都，嗣子源繼全州李氏當主。海瑗與弟錫不擁。次年九月二十九日，自號**文化大韓帝國女皇**，爭位於源、錫。

二〇二〇年二月八日薨於京畿道河南市。

## 據

分類:首爾特別市列傳
鄧展

**鄧展**，南陽人也。漢獻帝建安中官至奮威將軍，封樂鄉侯。十八年，同將臣諫曹操進魏公。

展亦注《漢書》。善有手臂，曉五兵，又稱能空手入白刃。會曹丕宴，酒酣耳熱，方食芋蔗，便以爲杖，下殿數交，丕三中展臂，又擊展顙，笑曰：「昔陽慶使淳于意去其故方，更授以祕術，今余亦願鄧將軍捐棄故伎，更受要道也。」一坐盡歡。

## 見
*《典論》
*《三國志》
魁北克市

**魁北克市**，官名**魁北克**，又稱**魁北克城**、**魁城**，加拿大魁北克省府也。乃魁北克次大之邑，次蒙特婁焉。丙申年，口五百三十一萬餘。若計其郭，則約八十萬，北美洲城邑，魁北克立城為最早。
分類:魁北克地方志
徐奕

**徐奕**字**季才**，東莞人也。會割據，避難江東，孫策禮命之。奕改姓名，微服還本郡。

曹操爲司空，辟爲掾属，從西征馬超。超破，軍還。時關中新服，未甚安，留奕爲丞相長史，鎮撫西京，西京稱其威信。轉爲雍州刺史，復還爲東曹属。丁儀等見寵於時，並害之，而奕終不爲動。

「武皇帝，至明也。崔琰、徐奕，一時清賢，皆以忠信顯於魏朝；丁儀間之，徐奕失位而崔琰被誅。」

遷魏郡太守。操征孫權，徙爲留府長史。魏國既建，爲尚書，復典選舉，遷尚書令。

操征漢中，中尉楊俊未止魏諷反，左遷，操嘆之，又桓階薦奕，代中尉。在職數月，疾篤乞退，拜諫議大夫，卒。

及魏文丕踐祚，每與朝臣會同，未嘗不嗟歎，思奕之爲人。奕無子，詔奕族子統爲郎，以奉奕後。

## 評贊
*陳壽《三國志》：「徐奕、何夔、邢顒貴尚峻厲，爲世名人。」

## 據
*《三國志》
*《魏略》
京畿道廣州市

**廣州市**，大韓民國京畿道之市也，居道之中東。朝鮮官窯、南漢山城之所在。先廣州郡廣州邑，二〇〇一年昇市。

## 區畫
五浦邑、草月邑、昆池巖邑；都尺面、退村面、南終面、南漢山城面；京安洞、雙嶺洞、松亭洞、炭筏洞、廣南一洞、廣南二洞。

分類:京畿道
楊俊

*楊俊季才
*仇池楊俊
*隋宗室俊
*昌平侯楊俊
*臺灣楊俊
*楊俊 (黃梅伶人)
*楊俊 (採茶伶人)
楊俊季才

**楊俊**字**季才**，河內獲嘉人也。

初受學陳留邊讓，讓器異之。俊以兵亂方起，而河內處四達之衢，必為戰場，乃扶持老弱詣京、密山間，同行者百餘家，又避并州。

後曹操除俊曲梁長，入為丞相掾屬，舉茂才，安陵令，遷南陽太守。宣德教，立學校，吏民稱之。徙為征南軍師。魏國既建，遷中尉。操征漢中，魏諷反於鄴。俊自劾詣行在所。俊以身方罪免，箋辭漢太子。太子不悅，曰：「楊中尉便去，何太高遠邪！」遂被書左遷平原太守，為徐奕代職。

及文帝丕踐阼，復在南陽。時王象為散騎常侍薦俊，未納。

初，俊與曹植善，操適嗣未定，密訪群司。俊雖並論丕、植才分所長，不適有所據當，然稱植猶美，丕常以恨之。黃初三年，車駕南巡，未到宛，有詔百官不得干豫郡縣。及車駕到，而宛令不解詔旨，閉巿門。丕聞之，忿然曰：「吾是寇邪？」乃收俊及宛令。尚書僕射司馬懿、常侍王象、荀緯請俊，叩頭流血，丕不許。俊曰：「吾知罪矣。」遂自殺。眾冤痛之。

## 性
俊自少及長，以人倫自任，行義明鑑。

會割據，俊振濟貧乏，通共有無。宗族知故為人所略作奴僕者凡六家，俊皆傾財贖之。

同郡審固、陳留衛恂本皆出自兵伍，俊資拔獎致，咸作佳士；後固歷位郡守，恂御史、縣令。

本郡王象，少孤特，為人仆隸，年十七八，見使牧羊而私讀書，因被箠楚。俊嘉其才質，即贖象著家，聘娶立屋，然後與別。

又司馬懿年十六七，與俊相遇，俊曰：「此非常之人也。」又懿兄朗早有聲名，其族兄芝，眾未之知，惟俊言曰：「芝雖夙望不及朗，實理但有優耳。」

## 後
*子未詳
**覽，汝陰太守
***沈，晉散騎常侍。
**猗，尚書，晉東海王越舅也。
**孫女，嫁司馬泰

## 據
*《三國志》
*《世語》
倫敦大學亞非學院

縮圖
**倫敦大學亞非學院**者，英倫大學堂也，肇於一九一六年，建於英都倫敦。以人類學、漢學聞名泰西。

本名**東方學院**，促英人習亞洲之俗，以固殖民統治也。

一九三八年，增非洲研究，改為現名。

分類:溫莎紀事
分類:大專院校
蛸燒

**蛸燒**，餚膳也，源於日本大阪。以蛸足入糊麫，塞模成丸。

蛸茸鮮，色白、红、黑，內有蔬、外有醬、汁。味鹹鲜。

## 史
蛸燒者，明石燒所改飪也，以卵白烹軟糕者。昭和八年，食肆會津屋，實明石燒以牛肉、蒟蒻、醬油，售于大阪。或食客曰：「無蛸非明石燒也！」以其言，蛸燒出。

## 據

分類:和食
丁沖

**丁沖**，沛國人也，宿與曹操親善。時隨乘輿。見國家未定，乃與操書曰：『足下平生常喟然有匡佐之志，今其時矣。』

是時張楊適還河內，操得其書，乃引軍迎天子東詣許，以沖為司隸校尉。後數來過諸將飲，酒美不能止，醉爛腸死。「丁沖為司隸校尉，后數歲，遇諸將飲，美不能止，醉，爛腸而死。」

## 後
子儀、廙，乃魏官，為曹植羽翼，及曹丕踐祚，遂誅丁氏男口。

## 據


*《三國志》
曹熊 (魏)

**[[曹魏|魏]]蕭懷王**諱**熊**，魏武同卞皇后幼子，早薨。黃初二年追封謚蕭懷公。太和三年，又追封爵為王。

青龍二年，子哀王炳嗣，食邑二千五百戶。正始六年薨，無子，國除。

## 據
*《三國志》
饂飩

縮圖|掛饂飩
**饂飩**者，日本麵也，以小麥製之，白而粗，常入湯汁而食。華人以和音謂**烏龍**、**烏冬**。
分類:和食
卡加利

**卡加利**，又稱**卡爾加里**、**卡加立**、**卡技利**、**卡城**，加拿大邑也，在亞伯達省。丙申年口一百二十三萬餘。若計其郭，則若一百三十九萬。乃亞伯達至大之邑。卡加利牛仔節行焉。處落磯山之西。
分類:亞伯達地方志
自閉症

**自閉症**者，腦之發育障礙之病也。患者，難示情、語，不善社交，好重複之行也。自閉症之垂髫三歲前，其況為父母所察也。

分類:疾病
艾蓬

**艾蓬，**有曰**艾**、**艾草**、**甜艾**、**香艾**、**冰臺**、**艾蒿**、**灸草、黃草**，生于歐、亞，草本，多年生。「艾：冰臺也。从艸乂聲。」

「艾，冰臺。」

「戲術削冰令圓，舉以向日，以艾於後承其影則得火。」

## 形
搓揉有芬芳，羽裂葉，有白绒；秋華，花序小而多，簇集總狹。「二月宿根生苗成叢，其莖直生，白色，高四五尺。其葉四布，狀如蒿，分為五尖，丫上複有小尖，面青背白，有茸而柔濃。七、八月，葉間出穗如車前穗，細花，結實累累盈枝，中有細子，霜後始枯。」

## 用
艾得食、作蚊香以驅蚊蚋、調經止血、安胎止崩、散寒除濕、月信不調。可製艾灸。馥郁者，端午懸于門以辟邪。溫者為食。中土之南，有食艾糍。清明時節，和艾、糯米，餡豆仁、油麻、白糖，蒸之熟。或采初生艾蒿，摻于麵粉食之。「詵曰︰春月採嫩艾作菜食，或和面作餛飩如彈子，吞三、五枚，以飯壓之，治一切鬼惡氣，長服止冷痢。又以嫩艾作乾餅子，用生薑煎服，止瀉痢及產後瀉血，甚妙。」「時珍曰︰王安石《字說》云︰艾可疾，久而彌善，故字從 。」

「味苦，微溫，無毒。主炙百病，可作煎，止下痢，吐血，下部瘡，婦人漏血，利陰生肌肉，闢風寒，使人有子。一名冰台，一名醫草。生田野。三月三日採，曝乾。作煎令見風。」「艾，所以療疾。」「大禮年直置邦郊台下，人之唱歌聲曲，兩司不時犒設，兩岸居民亦有犒賞。街市撲蒲合，生絹背心、黃草布衫、苧布背心、撲黑傘、花手巾、涼傘、涼簟，涼枕、紫紗裙、涼鞋。暑月多於寬闊處避署納涼。」
竹北市

**竹北市**，新竹縣府治，口二十萬餘，東南臨新竹市，北界新豐、湖口、新埔，東接芎林，南抵竹東，西濱海峽。

分類:新竹縣
大安區

**大安區**，居臺北市之央略南，古名「大安庄」。境內多為平原，東南有丘。東鄰信義，南界文山，西傍中正，北接中山、松山。多市肆櫛比，并諸學校，久為臺北市良居所集也。
東區 (新竹市)

**東區**，居臺灣新竹之東。東以柯子湖溪界竹東，西鄰香山、北區，南接寶山，北以頭前溪連竹北市。新竹科學園區設址於是。
仁孝天皇

**仁孝天皇**諱**惠仁**，初號**寬宮**，光格天皇子也。母東京極院藤原婧子。寬政十二年誕。文化六年，為中宮欣子內親王嗣，旋冊皇太子，十四年受禪踐祚。天保四年夏日本東北澇，秋復寒甚；關東亦風雨大作，遂致糧匱，米價劇升，七年始復。此天保大饑饉也。帝承光格天皇志，圖振古朝儀，如以千年未見之漢風諡法諡大行天皇「光格」二字是之。帝亦志廣學術，欲設「學習所」，未竟乃崩。弘化三年帝崩，壽四十七，葬後月輪陵。翌年，遵帝遺志，設學習所於御所建春門外，後孝明天皇定其名曰「學習院」。

## 妻子
*贈皇后新皇嘉門院鷹司繫子
**長子安仁親王
**長女慈悲心院宮
**

*女御新朔平門院鷹司祺子
**四女摩尼珠院宮
**

*典侍新待賢門院正親町雅子
**次子鎔宮
**四子孝明天皇諱統仁
**六子桂宮節仁親王
**七女恭宮
**

*典侍甘露寺妍子
**次女成宮
**三女桂宮淑子內親王
**三子三宮
**五女總宮
**六女經宮
**

*典侍橋本經子
**七子胤宮
**八女和宮親子內親王
**

*典侍中山績子
**

*掌侍今城媋子
**五子常寂光院宮
**

*猶子
**貞教親王（伏見宮）、熾仁親王（有栖川宮）、朝彦親王（久邇宮）、彰仁親王（小松宮）、能久親王（北白川宮）

## 據

分類:天皇本紀
北歐

**北歐**者，歐羅巴洲之北也。凡丹麥、芬蘭、冰島、挪威、瑞典五國。其地多處寒帶，高於北緯五十四度。其民庶多足食豐衣，起居優裕。

分類:歐洲地理志
聯合國憲章

《**聯合國憲章**》者，聯合國之母法也。所立者，一者定其旨，二者定其制，三者定盟國間之權、責、義務，四者定協同列國、消弭兵禍之方法。西曆一千九百卌五年四月廿五日，各國會於舊金山草之，六月廿六五十國聯署焉。歷二月餘，未與會之波蘭亦署，此聯合國初肇五十一國也。

## 據

## 它典
*聯合國官址
* 聯合國憲章
平安京

**平安京**，日本故都也，亦名「洛陽」、「京洛」。初，延曆十三年（西曆七百九十四年）桓武天皇自長岡京遷來，至明治元年（西曆一千八百六十八年）明治天皇徙都東京，歷千餘年皆日本之都也。
天問

《**天問**》者，屈原之所作也。何不言「問天」？天尊不可問，故曰「天問」也。屈原放逐，憂心愁悴，彷徨山澤，經歷陵陸，嗟號昊旻，仰天歎息，見楚有先王之廟及公卿祠堂，圖畫天地山川神靈琦瑋僪佹，及古賢聖怪物行事。周流疲倦，休息其下，仰見圖畫，因書其壁，呵而問之。以渫憤懣，舒瀉愁思。楚人哀惜屈原，因共論述，故其文義不次序云爾。

## 據
* 《楚辭章句·卷三》

分類:詩
滿地可

**滿地可**，又稱**蒙特婁**、**蒙特利爾**，加拿大邑也，在魁北克省。丙申年，口一百七十萬餘。若計其郭，則約四百二十四萬。乃魁北克至大之邑。言法語之邑者，滿地可為次大，次巴黎焉。
菊

**菊**，或曰**黃花**、**黃華**、**秋菊**、**陶菊**、**壽客**、**帝女花**、**䕦**。草本，多年生。萬曆間，黃鳳池輯《梅竹蘭菊四譜》，陳繼儒題「四君」，贊君子清善之行，故菊列之。《廣韻》曰：「䕦：菊花一名帝女花。」《說文》曰：「菊：大菊，蘧麥。从艸匊聲。」《爾雅》曰：「大菊，蘧麥。」《本草經》曰：菊有筋菊，有白菊、黃菊。花一名節花，一名傅公，一名延年，一名白華，一名日精，一名更生，一名陰威，一名朱羸，一名女菊。《吳氏本草經》曰：菊華，一名女華，一名女室。

## 用
農曆新年，人插菊以賞。至重陽，賞菊、飲菊酒。

明小說《金瓶梅》，有言及菊花之用：「西門慶道：『還有那葡萄酒，你篩來我吃。今日他家吃的是造的**菊花酒**，我嫌他香淆氣的，我沒大好生吃。』於是迎春放下桌兒，就是幾碟嗄飯、細巧果菜之類。」

《太平御覽》載曰：「《西京雜記》曰：漢武帝宮人賈佩蘭云：『在宮時，九月九日佩茱萸，飲**菊花**酒，令人長壽。』」

復載曰：「《續齊諧記》曰：汝南桓景，隨費長房游學累年。房謂之曰：『九月九日，汝家有災厄。宜令急去，家人各作絳囊，盛茱萸以系臂上，登高，飲**菊花**酒，此禍可消。』」

復載曰：「《太清諸草木方》曰：九月九日，采**菊花**與茯苓松柏脂丸服之，令人不老。」

復載曰：「《盧公范》曰：凡重陽日，上五色糕，菊花枝，茱萸樹。飲菊花酒，佩茱萸囊，令人長壽也。」

《淮南萬畢術》載他用：「以壯菊灰散池中，蛙盡死。」、《本草》亦記之，典異。「菊之無子者，謂之牡菊。燒灰撒地中，能死蛙黽。說出《周禮》。」

## 傳
古人謂服菊得益壽、登仙、療疾。

《太平御覽》載曰：「《抱樸子》曰：劉生丹法：用白菊花汁、蓮花汁、地血汁、樗汁，和丹蒸之，服一年，得五百歲，仙方所謂日精。」

《列仙傳》載曰：「⋯⋯須臾，賓到，大驚：『汝好道邪？知汝爾，前不去汝也。』教令服菊花、地膚、桑上寄生、松子，取以益氣。嫗亦更壯，復百餘年見云。」

《太平御覽》復載曰：「《神仙傳》曰：康風子服甘菊花、柏實散，得仙。」

復載曰：「《名山記》曰：道士朱孺子，吳末入王笥山，服菊花，乘雲升天。」

## 文
揚雄《反離騷》曰：「精瓊靡與秋菊兮，將以延夫天年；臨汨羅而自隕兮，恐日薄於西山。」

屈原《離騷》曰：「老冉冉其將至兮，恐脩名之不立。朝飲木蘭之墜露兮，夕餐秋菊之落英。」

《楚辭·九歌·禮魂》曰：「成禮兮會皷，傳芭兮代舞，姱女倡兮容與。春蘭兮秋菊，長無絕兮終古。」

《楚辭·九章·惜誦》曰：「檮木蘭以矯蕙兮，鑿申椒以為糧。播江離與滋菊兮，願春日以為糗芳。」

《山海經》載曰：「《中次九經》岷山之首，曰女凡之山，其上多石涅，其木多杻橿，其草多菊」

郭震《秋歌》曰：「辟惡茱萸囊，延年菊花酒。與子結綢繆，丹心此何有。」

李端《古別離二首》曰：「昨夜天月明，長川寒且清。菊花開欲盡，薺菜拍來生。」

袁朗《秋日應詔》曰：「迎寒桂酒熟，含露菊花垂。一奉章台宴，千秋長願斯。」

王績《贈學仙者》曰：「春釀煎松葉，秋杯浸菊花。相逢寧可醉，定不學丹砂。」

## 醫
《本草綱目》載曰：「疔腫垂死︰菊花一握，搗汁一升，入口即活，此神驗方也。」

復載曰：「震亨曰︰黃菊花屬土與金，有水與火，能補陰血，故養目。」

復載曰：「風熱頭痛︰菊花、石膏、川芎各三錢，為末。每服一錢半，茶調下。」

復載曰：「病後生翳︰白菊花、蟬蛻等分，為散。每用二三錢，入蜜少許，水煎服。大人小兒皆宜，屢驗。」

## 贊
鍾會《菊賦》論菊之五美云：圓華高懸，準天極也；純黃不雜，后土色也；早殖晚登，君子德也；冒霜吐穎，像勁直也；流中輕體，神仙食也。

潘尼《秋菊賦》曰：「泛流英於青醴，似浮萍之隨波。」

嵇康《菊花銘》曰：「煌煌丹菊，暮秋彌榮。親尊是御，永祚億齡。」

傅玄《菊賦》曰：「布濩河洛，縱橫齊秦，掇以纖手，承以輕巾，服之者長壽，食之者通神。」

卞伯玉《菊賦》曰：「佇寒丘以彌望，覿中霜之軟菊，肇三春而懷芬，陵九秋以愈馥。」

## 據

分類:花
分類:菊屬
奧多比

**奧多比**者，美國之電腦軟體公司也。軟體以多媒體為主。

## 所創軟體
奧多比所創之軟體有多，如：
* 圖坊，所以製點陣圖也。
* 創圖，所以製可縮放矢量圖也。
* 雜技員，所以編可攜文件也。
* 雜技員閱，所以閱可攜文件也。
* 織夢，所以製網頁也。
* 首演專業，所以製視頻也。
* 後效，所以增效於視頻也。
* 動畫，所以製動畫也。
* 試演，所以編音也。

有二軟體，曰閃，曰閃播。閃，所以製動畫、遊戲也。閃播，所以觀以閃製之物，可裝於網頁也。二〇二一年元旦，二者終矣，瀏覽器皆停用之。

分類:美國企業
新奧爾良

**新奧爾良**，一曰**紐奧良**，舊譯曰**紐柯連**，美利堅邑也，在路易斯安那州南。丙申，口三十八萬餘。其城、郭合一百二十四萬公里見方，路州至大，為港埠樞紐也。

名勝輻輳，法國區、波旁街、傑克遜廣場者，咸負盛名。
分類:路易斯安那州
階乘

一數之**階乘**者，皆少於或等於其之正整數之積也。寫為n!。如5!為五乘四乘三乘二乘一，等於一百二十也。一之階乘為一，而零之階乘亦為一也。

分類:數學
字

**字**者，語之髓也。能獨用且有語義者為字也。字分多類，如名詞、動詞、形容詞、助詞等，謂之詞類。許叔重曰：「倉頡之初作書，蓋依類象形，故謂之文。其後形聲相益，即謂之**字**。」有夾漈先生曰：「獨體為文，合體為**字**。」，「何謂文？獨體之謂；何謂**字**？合體之謂。」造字之本為六書，語出《漢書》：「古者八歲入小學，故周官保氏掌養國子，教之六書，謂象形、象事、象意、象聲、轉注、假借，造**字**之本也。」《說文》亦引於異典者，曰：「《周禮》：八歲入小學，保氏教國子，先以六書。」

## 據

分類:語言
分類:基礎之文
枳

**枳**，一曰**枸橘**、**臭橘、枳實、枳殼**，果也。芸香科柑橘屬。「子名枳實、枳殼。」「枳：木。似橘。从木只聲。」「**只**，諧聲也。實乃其子，故曰枳實。」「**枳椇子**，一名**樹蜜**，一名**木餳**⋯⋯一名**白石**，一名**木石**，一名**枳椇**也。」
## 生
「又北一百里，曰北嶽之山，多枳棘剛木。有獸焉，其狀如牛而四角，人目、彘耳，其名曰諸懷，其音如鳴鴈，是食人。」

「志曰︰枳殼生商州川谷。九月、十月採，陰乾。」

「枳實生河內川澤。九月、十月採，陰乾。」

「今洛西、江湖州郡皆有之，以商州者為佳。」

「橘逾淮而北為枳，鴝鵒不逾濟，貉逾汶則死，此地氣然也。」

「嬰聞之，橘生淮南則為橘，生于淮北則為枳，葉徒相似，其實味不同。所以然者何？水土異也。」

「詩曰：南山有**枸**，疏，枳椇樹似白楊，子著枝端，為之木蜜，從令人酒薄，以為屋柱，酒皆薄。」

「南山有枸，北山有楰。」

「吳越之間有木焉，其名曰柚，碧樹而冬青，實丹而味酸。度淮北而化為枳焉。」
## 地
「⋯⋯我取枳道，與鄭鹿。王及鄭釐侯盟于巫沙，以釋它陽之圍，歸釐于鄭。」

「秦公孫壯帥師城上枳、安陵、山民。邯鄲伐衛，取漆富兵，城之。齊師及燕戰于泃水，齊師遁。」

「鎬在上林菀中。有細柳聚。有蘭池。有曲郵。有杜郵。霸陵有枳道亭。」
## 形
「枳枸樹，高大如白楊，所在皆有。子著支端，支柯不直。啖之甘美如飴，八九月熟。江南特美。」

「枳椇，葉似柳，子似珊瑚。其味如蜜。十一月熟，樹乾者益美。出南方。大如指頭。」

「木如橘而小，高五、七尺。葉如橙，多刺。春生白花，至秋成實。七月、八月採者為實，九月、十月採者為殼。」

「實形拳曲，核在實外，味甜美如餳蜜。」
## 醫
「春三月加枳實，減白朮，共六味。」

「夏三月加生姜三分，枳實五分，甘草三分，共八味。」

可辨太陽病：「⋯⋯生薑五兩，切，味辛溫；枳實四枚，炙，味苦寒；大棗十二枚，擘，甘溫；大黃二兩，味苦寒。」

可治產婦腹痛：「師曰：產婦腹痛，法當以枳實芍藥散，假令不愈者，此為腹中有乾血著臍下，宜下瘀血湯主之。亦主經水不利。」

可療嗽病：「茯苓、人參、白朮各三兩，枳實二兩，橘皮二兩半，生姜四兩。」

可辨陽明脈：「小承氣湯方：大黃四兩；厚朴二兩，炙，去皮；枳實三枚大者，炙。」

可治水氣病：「心下堅，大如盤，邊如旋盤，水飲所作，枳朮湯主之。枳朮湯方：枳實七枚，白朮二兩。」

可治黃疸：「梔子十四枚，大黃二兩，枳實五枚，豉一升。」

可辨少陰病脈：「四逆散方：甘草，炙，甘平；枳實，破，水漬炙乾，苦寒；柴胡，苦寒；芍藥，酸，微寒。」

可治吐穢：「大黃四兩；厚朴二兩，炙；枳實大者三枚，炙。」
## 文
「我有枳棘，岑君伐之，我有蟊賊，岑君遏之，狗犬不驚，足下生*佚*，含哺鼓腹，焉知凶災，我嘉我生，獨丁斯時，美哉岑君，於戲在茲。」

「節重履險，操貴有恆，二樹保榮，四運齊能，在質惟美，于味斯弘，異分南域，北則枳橙。」

「⋯⋯思歸誠久矣，到此是終焉。籬援叢芳枳，庭除繞碧鮮。⋯⋯」

「逾枳棘之籬，則有掛柱之患；登椒桂之圃，則有榮華之芳。」

「題彼泰山，鬱確其高，梁甫回連，枳棘充路。陟之無緣，將伐無柯，患茲蔓延，惟以永歎，涕霣潺湲。」

「揵六枳而為籬兮，築蕙若而為室；播蘭芷於中廷兮，列杜衡於外術。」

「麒麟奔於九皋兮，熊羆群而逸囿。折芳枝與瓊華兮，樹枳棘與薪柴。」

「貪枉兮黨比，貞良兮煢獨。鵠竄兮枳棘，鵜集兮帷幄。」
## 據

分類:柑橘屬
芝加哥

**芝加哥**，華人稱之**芝城**，又**風城**、**白城**，於伊利諾州為庫克縣縣治，美陸大邑樞紐也。丙申年口二百七十萬餘。若計其郭，則若九萬五十二萬餘。伊州至大。東臨密西根湖。

分類:伊利諾州
金剛石

**金剛石**，碳聚而成之晶體也。其堅，世上萬石莫所能及。碳之同素異構體也，他者曰石墨。其結構立體、屬等軸晶系、不導電、導熱。磨，稱**鑽石**。其晶瑩，為世人所愛，價值連城。

分類:晶體
澎湖縣

**澎湖縣**，舊稱**平湖**、**彭湖**、**漁翁島**、**西瀛**，中華民國臺灣省縣也，治馬公，統澎湖群島，四面環海，在臺海之東。口十萬五千。

## 史
十六世紀，葡萄牙人名之為Pescadores，義「漁人島」也 。

雍正五年，澎湖廳立，屬清福建。

甲午之役後，日本轄之。

一九四五年，中華民國理澎湖列島，置縣。

## 政區

* 一市：馬公。
* 五鄉：白沙、七美、湖西、望安、西嶼。

分類:澎湖縣
男

縮圖|男
**男**者，人之陽性、雄性也。「男」者謂人，非他動物也。凡男，其基因組中有一X染色體，有一Y染色體。長男常有鬚、喉結，女多無也；男聲常低於女。

分類:性別
女

縮圖|女
**女**者，又曰婦，人之陰性、雌性也。凡女，其基因組中有二X染色體。女聲常高於男。女可孕可娩。孕時，其子宮容子，曰胎。

分類:性別
盧武鉉

縮圖|盧武鉉像
**盧武鉉**，第十六任大韓民國大統領。西曆一九四六年生，慶尚南道金海郡進永邑人。其先本光州人。一九八八年，金泳三薦舉入政界。二〇〇九年，投崖自盡。

## 生涯
盧武鉉, 一九四六年誕於慶尙南道金海市烽下村以季, 父盧判石, 母李順禮也.

昆盧英鉉, 仲盧健平.

父母貧, 渠不經險多事.

爲爲判事, 辦學, 挑事法考詩, 畢境合格.

初爲判事, 但有貧, 轉職而爲辯護事.

分類:大韓民國大統領世家
路橋區

**路橋區**，屬中華人民共和國浙江省台州市，市轄區也。幅員方二百七十四公里，口四十六萬餘。設有路橋機場。

## 地理
路橋居溫黃平原，處台州中東部。北依天台，南傍鴈蕩。江南水鄉，路路有橋；路開三條五劇，橋連千湖萬洲，故曰路橋。全區方二百七十四公里，至於海域，則方二百一十二公里。

## 沿革
路橋三代時，已有住民，古稱「靈山鄉」，今存靈山遺址。周時徐偃王新開后土，刈耕自東，而其後裔設壇祭天。東漢時興，稱「新安」。蓋路橋一名，初見於趙宋。唐上元二年，析臨海縣之南而設永寧縣，新安屬之。武周改永寧為黃巖，新安屬黃巖縣。此後沿襲不變。一九九四年夏七月，升台州地區為台州地級市，劃黃巖市之八鎮二鄉為路橋區。

* 八鎮為：路橋鎮、桐嶼鎮、峰江鎮、新橋鎮、橫街鎮、下樑鎮、金清鎮、蓬街鎮；
* 二鄉為：螺洋鄉、黄琅鄉。

## 區劃
今路橋轄四鎮六街道，曰：

* 街道八：路南、路橋、路北、螺洋、峰江、桐嶼。
* 鎮四：新橋、橫街、金清、蓬街。

區治在路橋街道。

## 食貨
路橋市門之開，由來已久；其商賈之利興，以倚南官河也。宋代，陸橋人物漸繁，通商貿漸盛，立商埠，稱「廿五間」，百货麇集，远通数州。清乾隆年間，路橋至蕃，為商旅之所鍾。今有十里長街，可一睹其時風采。

迨至改革開放以來，江山丕變，路橋同蒙，股份制經濟興焉；又設細貨躉市，為中華全國先。

## 據

## 它典

* 路橋區政府 

分類:台州市區劃
華萊士 (速食)

**華萊士**，中華人民共和國之西洋速食肆也。西元二〇〇一年，溫州華懷慶、華懷餘創業於福州市。華萊士以價廉立，嘗售漢堡以三錢，而肆數劇增，亦以見詬。二〇一八年，華萊士之肆已逾萬。
分類:駃餐店
撞球

**撞球**者，體育運動也，以桿撞球於桌，子球爲球所撞。或謂**球撞**、**玉突**、**檯球**、**落袋**，港澳新馬則**桌球**。濫觴於西元十四五世紀間，於何地則有諸說。

分類:運動
乒乓球

thumb|乒乓球競技
**乒乓球**，桌上網球也。行之，或以二人，或四人，以拍擊球於空，俾之往返於桌，其聲乒乓然。日韓臺謂之**桌球**。濫觴於十九世紀末之英國。

分類:運動
駃餐

**駃餐**者，又名**速食**，速飪之食也。飪之費少而駃，成之以躉，二十世紀遂興於西方，為世人所愛也。駃餐店，所以鬻駃餐也。

西方駃餐，常有漢堡包、薯條、炸物之類；東方駃餐，常有饅頭、點心、丼物之屬。 

駃餐有良亦有劣。飪駃餐常以食油、作料、食品添加劑，食過則害人體。 

分類:駃餐
眠

**眠**者，一名**寐**、**寢**。眠時，意識降作，人體動遲。眠至遽瞬時，常有夢，人之入夢似歷故事也。人常寢於夜，有晝夜節律。 

睡眠之障礙，有不寐、夢遊、夜驚。

分類:醫學
䧿山

**䧿山**，《山海經》南山經之首，有獸，狀如禺，而曰耳，伏行，人走，其名曰狌狌。食之善走。**䧿山**系，「其神狀皆鳥身而龍首，其祠之禮：毛用一璋玉瘞，糈用稌米，一壁，稻米、白菅為席。」「又水名《山海經》䧿山，麗〇之水出焉，西流注于海。」「南山經之首曰䧿山。」
## 據

分類:山海南山經
國立嘉義大學圖書館

**國立嘉義大學圖書館**，在嘉義市。大正十年，臺南州立嘉義農林學校設圖書室，此其濫觴也。民國三十四年，臺灣光復，改稱以臺灣省立嘉義農業職業學校圖書館。五十四年，校改制專科，館隨名易。七十年，改隸中央，稱國立嘉義農業專科學校圖書館。八十六年，陞格技術學院。八十九年，嘉義大學立，遂定今名。今有蘭潭總館暨民雄、新民二分館，藏書二百萬餘。

## 蘭潭總館

蘭潭總館，在嘉義市東區。樓高四層，深入地下一層。又闢地下一層，設講堂一，容眾二百五十；又有議事室四，各容五十。餘為自習之室、密架之庫、樞機之房。登堂為第一層，凡時刊、冊府、輿圖之屬，皆列於此。中設司書臺，以供出納；旁列考索之機，以備檢閱。又有共學廳，設案諮詢，兼陳教師指定用書及題名譜。復有研討室、學位論文部、藝術作品展示區、贈書庫、影印室。採編、典藏二司，治事其中。循梯而上為第二層，貯舊刊，亦備考索之機。設資訊推廣室，閱覽司居焉。三樓專肄聲像，備絲竹觀影之具。設團體觀賞室、視聽研討室。有諮詢檯。電腦主機室在焉，資訊司暨志工司居之。第四層暨頂層，陳中文經籍，自〇〇〇類至於五〇〇類。設教職著述室、研經小間。館長廨署亦在是層。

## 民雄分館
民雄分館在嘉義縣民雄鄉，四十六年立館，曰臺灣省立嘉義師範學校圖書室。五十五年校改專科，易名臺灣省立嘉義師範專科學校圖書館。七十六年校陞格，易名臺灣省立嘉義師範學院圖書館。八十年改隸，曰國立嘉義師範學院圖書館。八十九年，國立嘉義大學立，易名國立嘉義大學圖書館民雄分館。

民雄分館，層凡有五。啟扉入初層，中置詢事之案，旁闢閱報、童書二室。西籍與縮影之卷，皆儲於是，復設密架以廣貯。登二層，設影印、檢索之區。凡太學諸生之論著、參稽之典，悉以此爲匯。別有視聽、叢報二室，陳編舊帙亦附焉，旁以此層兼備講習之所。三層主爲書庫，集議之堂、講習之室佐之。四層則盡闢爲書庫，以納群籍。昇至五層，藏教科書之禁攜出館者，及國故文獻。復設觀影、廣訊二室，以通聲色資訊之教也。

## 新民分館
新民分館在嘉義市西區，八十九年，國立嘉義大學立，暫立林森分館，九十五年設民生校區，新立國立嘉義大學圖書館民生分館。十一月改稱新民校區，易名國立嘉義大學圖書館新民分館。一〇四年林森分館撤館。

新民分館，寓管理學院乙樓之第二層，當丁零二至二零一之室。廣凡千有七十一平方公尺。館宇宏敞，區畫有七：曰期刊，曰參稽，曰書庫，曰機檢，曰討論，曰治事，曰出納。設席五十有二，以待遊學之士。

## 據

## 博覽
* 國立嘉義大學圖書館
辛丑河南水災

辛丑中伏，豪雨北上，襲豫北大部，鄭州、焦作、新鄉、輝縣、衛輝、延津、長垣、安陽遭灾，汛情一時再急。豫地洪灾，淹縣區逾百，鄉鎮八百餘，灾民三百萬餘，傷人甚大，亡者逾百人，損莊稼財物無計，可謂慘矣。
鄭民生

西曆二零一零年，閩地南平案發焉。有**鄭民生**者，縱刃於庠序，童豎亡者八，重傷者五。消息出，中外震動。

初，鄭為閭館醫，針砭膏敷，良有救治。零九年，醫不得力，禍起。館解之。至一零年，四方覓業不得，營生乏術，漸淪溝壑，遂日狂癡。

一日乃袖刃，發狂奔走，至庠序，適蒙童就館，羣集門牆。徑前，箍一童頸，出所袖刃，環刺，童顛僕，血濺塵埃。童皆大驚，四散。複捉一童，及胸而刺，刀沒。頃刻，死傷不計數矣。童懼，哀哭號泣，四野可聞。洙泗而為修羅獄也。有健婦名劉瑞英，掃街者也，護童於身後，挺帚擊鄭，鄭退。眾人亦至，合力而擒之。當其時，緹騎未至，人皆急切不得近，眾童之免於死者，多賴掃街健婦之力也。

此血案既出，旋驚天下。民情激憤，黎元共誅，四月，鄭氏伏誅。
諸夏

**諸夏**者，春秋諸國也。若「有夏」者，周人自稱，及至春秋戰國，諸侯以諸夏而自稱。

夏昔有文命，興於西羌，造邦封建，合十二氏，立夏后為首，固傳統世，周人襲之，以夏為雅。夏者，中國也。昔魏以為故夏地，而自稱以夏王。後諸侯既没，始皇一統，諸夏遂一也。

孔子曰：「夷狄之有君，不如諸夏之亡也。」別於夏者，實夷也。
分類:周書
民族主義

**民族主義**者，以民族主其權而可自為者也。若言民族主義，當明民族之義。

## 詮述

民族者，以安德森界之，實想像之社羣也，亦有其涯。何謂之想像？人於民族之中，同民族者眾，不克盡識，亦未見聞，然固諳人、我之同系於民族也。至於其涯，或謂之界。華人，族群於世之最眾者也，雖然，其據萬國民數，但百之十八又十之三，疆界亦變動，然有屬之者，亦有非之者。

至於中國，昔有夏之聲音，上古而析，始皇一統其書，然所書者，聖語也。其超乎於言辭，實純乎符號之乾坤也。之於諸夏，文言是也；之於大食，古典阿拉伯文是也；之於歐洲，拉丁語是也。宇內之諸文明，攝夏於內，悉以超乎塵世之權勢，統成聖語，以此為仲，視己為中也。以與圖觀之，茫茫禹跡，劃為九州，所映顯者，蓋以古今華夷之制，以決內外之序次，或曰統一王朝之「天朝萬邦」之序也。雖然，此等秩序，亦有社羣生焉，然其非今人所言之「民族」也，蓋因其所假者，非是人者，而是聖力也。之於中國，帝受命於天是也；之於歐洲，君權神授是也；之於阿茲特克，天是也。此等聖力，驅迫社羣，拓其疆界，若伐夷，使之化夏。其異乎於今世者，蓋其擴張，未有鵠也。

伐夷，化為夏，非是中國所獨有，今人所言民族主義降之前，此為常也。雖是夷人，尚未化之為夏，然其處之於進程，此足矣。元清納為中國之一朝，此蓋真因者也。彼眾夷人，習夏法，終滅種而化為夏，此之謂「文化認同」者也。靡暨於夏、大食，直至十八稘，亦是如此。可見西裔屬民所擬之《平蠻策議》一文：


欲拓吾人之農業，必先化印第安人為西班牙。彼眾之怠惰、愚昧，同於當應償之奮力，而所行之漠然，乃使吾人以為，彼眾源有染之種族，亦距其源，愈遠愈形退化……唯今之計，當使印第安人通婚吾人，後彼眾去進貢之義務，再者發給私有土地，使之馴至滅種。


中古之時，歐洲之貴冑，其共許之意，甚於庶民。然變革降至，意之潮即始，思理居上，變教之興，法民革制，繼而宗教為一意理而衰退，顯族當政即成前古之事，而後民族國家興焉，其之公民，人皆平等，嘗觀此詞，有公民平等甚於他公民者，誠難思之也。人生之於理想者，未有減卻也。雖然，天園即去，夏夷之別漸融，序次衰滅。輪迴投胎，天園復生，世人未有見之，禮崩樂壞，新法尚於降孕，故之於當時，須由小故移為大故，無意移為有意，有何物可代民族而適之邪？以社羣觀之，我即去，有他“我”存焉，然“我”有存，則民族即存也。

夫民族，常為理想之社羣，雖然，其內剝削、迫穢、不平有焉，然吾人嘗以為其兼愛，以為其理想，具而言之，“天下興亡，匹夫有責”之理想也。況乎民族，有其主權，以後其疆土。昔聖羣之時，雖有疆土之說，然民族者，別乎於「普天之下，莫非王土」者。鑿空東海，新理偕來者：文明多元是也。

人處之於宇，時而同。民族主義所興，亦有共時之功也。共時之功，蓋傳媒業之精進也。若子實認居千里外者，或人言同辭，閱同報，觀同節目，識同事，是故“吾人”而所內悟也。傳媒亦有他功，蓋催速聖餘之崩析也。若夫拉丁語、文言而為故事，所書者，所言者，悉為一也。而後言辭、傳媒二者交而進，民族之構建，悉為所增速也。及至十九稘，惟資本制即立，聖羣傾覆，民族即構，而後民族主義興而隆也。

分類:政治
考拉茲猜想

**考拉茲猜想**，數學猜想也，云：今有一正整數，偶則除之以二，奇則乘三加一。循之反覆，凡數皆歸於一。

以六為例。循上式，依序可得六、三、十、五、十六、八、四、二、一，共八步。

又以十九為例。循上式，依序可得十九、五十八、二十九、八十八、四十四、二十二、十一、三十四、十七、五十二、二十六、十三、四十、二十、十、五、十六、八、四、二、一，共二十步。 

分類:數學
袁隆平

**袁隆平**，江西九江人，一九三〇年九月七日生北平。少年輾轉蜀贛，弱冠恰逢新政。初，遵父命投考大都名校，頗無大志，以農學便易，遂入農校。西曆一九五三年，出西南農學之黌宮，寄身湘西之邊地。

初，及隆平而立，徘徊陌上，忽見一禾甚異，茁於左右，乃坐，孰視久不去。已而召從事數人，告曰：「此禾之育，可自交也，與他殊異。」遂取而詳究之，漸知所以，而以為佳稻，遍植之。於是治稼穡數十年不廢，所得造詣，常人難比，所獲精髓，歐美諸邦遠不及也。國亦以此受益，民未嘗飢也。計隆平之雜交稻出，則國有六十億畝之植，增六千億斤之產，又贈友邦計四十餘國，凡稻作之區遍植矣。由是載譽四海，封院士，冠為雜交水稻之父也。西曆二〇一九年獲中華人民共和國勛章。

西曆二〇二一年五月廿二日（農曆辛丑年四月十一日），卒於湖南長沙，享耆壽九十。
石灰

**石灰**者，材料也。經火焚煉為用。成質之後，入水永劫不壞。億萬舟楫，億萬垣牆，窒隙防淫，是必由之。百里內外，土中必生可燔石。石以青色為上，黃白次之。石必掩土內二、三尺，堀取受燔；土面見風者不用。燔灰火料，煤炭居十九，薪炭居什一。先取煤炭、泥和成餅，每煤餅一層，疊石一層，鋪薪其底，灼火燔之。最佳者曰礦灰，最惡者曰窯滓灰。火力到後，燒酥石性。置於風中，久自吹化成粉。急用者以水沃之，亦自解散。
分類:礦冶
喜羊羊與灰太狼之決戰次時代

《**喜羊羊與灰太狼之決戰次時代**》，中國動畫也，原創動力所作，陳力進、梁嘉琪、黄俊銘導演。録《喜羊羊與灰太狼》正典，次二十有四，述喜、灰遊乎來日事。二〇二一年七月九日，始映金鷹卡通，兼映優酷、芒果，二十三日映畢。
## 始末
知者，欲新以科技，昭告間。皆喜，大祀。羊、狼宴而無爐，、偕取之，取道實驗室，涂遇異象，往追，則十五年後矣。

衆人未得爐，亦不復得、。尋之數歲，不得。至於十五年後，則成；爲記者以尋人，以食爲業，主火政，爲伶人；尋乎四海而承父業。、既至，乃大驚，爲不知何處也。既遇故交，未及寒暄，忽陀螺異變。偕退之，得卡片一。皆嘆惋。問乎，則、失十五春秋，徑至於此。又卡片者，所碎，中有能，全之或可反、。以其父失信，十五年未歸故，怨之。

忽時有機器人至，與奪卡。麾之者號，有化人爲機器人之術。手下。機器人則、、、、等輩。，兄所化。，所化。

碎片盡歸，且馮之化衆生乎機器人，父之願故。偕阻之。，本名，母也，善植物學，拒之請而夫妻盡作機器人，乃其夫所化也。佯從，實則伺機毁之。戰酣，傷，電線曝，乃知機器人。以爲父者，主也，號。編之程，事不成則施火藥。、持之僻壤水下。既炸，反十五年前。

## 人物
羊者，祖晴聲喜羊羊、倩羊羊，梁穎聲懶羊羊，劉紅韻聲沸羊羊、小馨，鄧玉婷聲美羊羊、暖羊羊，高全勝聲慢羊羊、銘羊羊，李團聲付羊羊。

狼者，張琳聲灰太狼，趙娜聲紅太狼，梁穎聲小灰灰、蕉太狼。

剔博士，李團所聲。麾下影子實倩羊羊，祖晴聲；寒天爲銘羊羊化，高全勝聲；黑鑽亦小雷，祖晴聲，妹小雨劉紅韻聲；步雷，劉紅韻聲；奥力，張琳聲。

## 回目
動畫既製，金鷹映之。每日酉時，更新四集。凡六十集，半月爲期。至於優酷、金鷹，先金鷹兩集，然最新四集，止貴客可覽。
#怪石現世
#消失的時光
#陌生的親人
#從前的味道
#烈焰雄心
#不一樣的美羊羊
#最棒的舞台
#黑夜之戰
#寒天來襲
#奪卡
#提綫木偶
#一奬難求
#困鬥
#微妙關係
#遊園奇遇
#再遇强敵
#爆發
#妹妹的眼淚
#父子
#矛與盾
#再見哥哥
#烏龍相遇
#過去的歌謡
#步雷的身份
#兒時夥伴
#真亦是假
#再見不是朋友
#沉默的機器人
#宿敵
#殘酷的真相
#改變
#付博士歸來
#奥力，你好
#録音中的告別
#覺醒時刻
#博物館之夜
#龍潭虎穴
#再探虎穴
#危險的信號
#唤醒紅太狼
#强大的意志
#留住時光
#意外
#密室
#大戰壁虎怪
#親情的牽絆
#最壞的結果
#末日危機
#影子任務
#瘋狂的計劃
#正義的勝利
#重拾時光
#信任危機
#誰是卧底
#最後一刻
#曙光與幻滅
#潜伏
#虚假的世界
#最大危機
#再見

## 音樂
每集始映之前，奏樂《創造未來》，繆海標、劉峰、耿漪淼、梁子凱寫其詞，壹其作曲，謝琳歌之。播映完了，則奏《别看我衹是一隻羊》，詞曲演唱悉爲古倩敏。

劇中亦有歌，《知己》，李紫昕所作，暖羊羊所歌。《星光下的夢想》，亦李紫昕作。
## 他記
咪咕視頻、米兔兒童、優酷諸網，兼交互式網絡電視，悉有先乎所約時日而釋劇集事。

或以爲劇中機器人之名，、、、、等，悉奶茶料。原創動力直播然之。

## 據
荔枝

**荔枝**者果也。其樹晩熟，其實廣，上而圓，下大可徑寸有五分，香氣清逺，色澤鮮紫，殻薄而平，瓤厚而瑩膜如桃花紅，核如丁香，毋剝之凝如水，精食之消如絳雪，其味甘，食之有益於人。

## 據

分類:果
分類:無患子目
底特律

**底特律**，又譯**積彩**，在美利堅密歇根州，乃密州至大。屬五大湖群邑。丙申，口六十八萬餘。若計其郭，則約四百二十九萬。東南鄰加拿大溫莎。

二十世紀初，底特律為美國汽車工業之所集；一九六〇年代至一九七〇年代，底特律暴動，更經石油危機之患，食貨商旅遂蕭條，至今猶貧。
分類:密歇根州
鄭筱萸

**鄭筱萸**者，福建福州人也，民國三十三年十月廿五生。少而敏，多機謀，與人交，西曆一九六八年畢業赴杭，為藥廠雜役，九四年升國家醫藥管理局局長，定神州造藥之規矩，攬六合經營之大權，行賄者車水馬龍，求謁者朝至暮歸，萸堂前接見，妻庭後收禮。造藥利潤，三分天下萸有其一；煉丹股份，五分資本萸佔其三。隨令四海之內，藥價暴漲，病患藥貴，無治而死者不可勝數。有子賣身醫父者，有父賣腎醫子者，有夫婦無錢買藥自盡者，萸荼毒生靈，民漸多有怨恨。
    
至零六年，國中藥案迭發，死人無算，人心惶惶，民有病不敢用藥，坐以待斃。萸之劣跡略現，其勢稍頓。零七年初，接舉報，控萸瀆職敗德，殘害生靈，上聞之，龍顏震怒，著紀委速查嚴辦，會監察部共審此案。萸門徒眾多，黨羽遍及海內，經營數載，盤根錯節。然正邪不兩立，紀委監察奉旨偵緝，天網恢恢,疏而不漏；萸之醜類，紛紛落網；為各保性命，競相指證萸之罪狀。民情激憤，黎元共誅。七月十日，鄭氏伏誅。
丁儀正禮

**丁儀**字**正禮**，沛國人也。

父司隸校尉沖，乃魏武操舊識，會沖死，操以沖前見開導，常德之。聞儀為令士，雖未見，欲以愛女妻之，以問五官丕。丕以儀眇目，故諫予夏侯惇子楙，操從之。後僻儀為掾，到與論議，嘉儀才朗，贊曰：「丁掾，好士也，即使其兩目盲，尚當與女，何況但眇？是吾兒誤我。」

時儀亦恨不得尚公主，而與臨菑侯植親善，數稱其奇才。操既有意欲立植，而儀又共贊之。又儀同弟廙見寵，故謗間清賢，徐奕失位而崔琰被誅，又毛玠不悅琰死，遂謗玠，玠乃免黜。同何夔不合，夔終不屈志。

操以植為南中郎將，植醉不能受命，於是悔而罷之。又丕為太子，欲治儀罪，轉儀為右刺奸掾，欲儀自裁而儀不能。乃對中領軍夏侯尚叩頭求哀，尚為涕泣而不能救。及丕即王位，誅儀、廙并其男口。

## 評
潘眉：「丁儀、丁廙，官不過右刺奸掾及黃門侍郎，外無摧鋒接刃之功，內無升堂廟勝之效，黨於陳思王，冀搖冢嗣，啟釁骨肉，事既不成，刑戮隨之，斯實魏朝罪人，不得立傳明矣。」

王鳴盛：「丁儀、丁廙巧佞之猶，安得立傳？」

## 據


## 考
*《三國志》
晉宣穆皇后

晉宣穆皇后**張**氏諱**春華**，河內平皋人也。父汪，魏粟邑令；母河內山氏，司徒濤之從祖姑也。春華少有德行，智識過人，嫁司馬懿，生師、昭、榦、南陽公主。

懿初辭曹操之命，托以風痹，嘗暴書，遇暴雨，不覺自起收之。家惟有一婢見之，春華乃恐事泄致禍，遂手殺之以滅口，而親自執爨。懿由是重之。

其後柏夫人有寵，春華罕得進見。懿嘗臥疾，春華往省病，懿曰：「老物可憎，何煩出也！」春華慚恚不食，將自殺，諸子亦不食。懿驚而致謝，春華乃止。退而謂人曰：「老物不足惜，慮困我好兒耳！」

魏正始八年，崩，時年五十九，葬洛陽高原陵，追贈廣平縣君。咸熙元年，追號**宣穆**妃。武帝炎受禪，追尊為太后。

## 評
*《晉書》：「后少有德行，智識過人」「宣穆閱禮，偶德潛鱗，翊天造之艱虞，嗣塗山之逸響，寶運歸其後胤，蓋有母儀之助焉。」

## 據
*《晉書》
*《太平御覽》
晉高祖柏夫人

**柏夫人**，名佚，晉高祖懿妾也，生趙王倫，又柏氏見寵，宣穆罕得進見。後子倫篡位，未予尊諡。迄晉末未得見封。

## 考
*《晉書》
棧潛

**棧潛**字**彥皇**，任城人也，曹操世歷縣令，嘗督守鄴城。時曹丕爲太子，耽樂田獵，晨出夜還，潛諫之，丕不恱，然自後游出差簡。及丕為文帝，將立郭女王爲皇后，潛上疏諫，不從。又明帝叡時，衆役並興，戚屬疏斥，潛乃上疏，後爲燕中尉，辭疾不就，卒。

## 考
*《三國志》
封君達

**封君達**者，隴西人也。服黃精五十余年，又入烏鼠山，服錬水銀，百余歲往來鄉裏，視之年如三十許人。常騎青牛，聞人有疾病時死者，便過與藥治之，應手皆愈。不以姓字語人，世人識其乘青牛，故號為**青牛道士**。後二百余年，入玄丘山仙去也。

## 據
*葛洪《神仙傳》
甘始

**甘始**者，太原人也。善行氣，不飲食，又服天門冬，行房中之事，依容成玄素之法，更演益之，為一卷，用之甚有近效。治病不用針灸湯藥。在人間三百余歲，乃入王屋山仙去也。

## 據
*葛洪《神仙傳》
魯女生

**魯女生**者，長樂人也。服胡麻餌術，絕谷八十余年，甚少壯，一日行三百余裏，走逐麞鹿。鄉裏傳世見之二百余年。入華山中去，時故人與女生別後五十年，入華山廟，逢女生，乘白鹿，從後有玉女數十人也。

## 據
*葛洪《神仙傳》
黃敬 (神仙)

**黃敬**，字**伯嚴**，武陵人也。少讀誦經書，仕州為部從事，後棄世，學道於霍山，八十余年，復入中嶽，專行服氣斷谷，為吞吐之事。胎息內視，召六甲玉女，吞陰陽符，又思赤星在洞房前，轉大，如火周身。至二百歲，轉還少壯，道士王紫陽數往見，從求要言，敬告紫陽曰：「吾不修服藥之道，但守自然，蓋地仙也，何足詰問，聞新野陰君神丹升天之法，此真大道之極也，子可從之。人能除遣嗜慾如我者，不可以學我所為也。」紫陽固請不止，敬告紫陽曰：「大關之中有輔星，想而見之翕習成；赤童在馬持朱庭，指而搖之錬身形；消遣三屍除死名，審能守之可長生，失之不久倫𥥆真。」紫陽受之，得長生之道也。

## 據
*葛洪《神仙傳》
王興 (神仙)

**王興**者，陽城人也，常居一谷中，本凡民，不知書，無學道意也。昔漢武帝元封二年上嵩山，登大愚石室，起道宮，使董奉君東方朔等，斎潔思神，至夜，忽見仙人長二丈余，耳下垂至肩，武帝禮而問之，仙人曰：「吾九疑仙人也，聞中嶽有石上菖蒲，一寸九節，服之可以長生，故來采之。」言訖，忽然不見，武帝顧謂侍臣曰：「彼非欲學道服食者，必是中嶽之神，以此教朕耳。」乃采菖蒲服之，且二年，而武帝性好熱食，服菖蒲每熱者，輒煩悶不快，乃止。時從官多皆服之，然莫能持久，唯王興聞仙人使武帝常服菖蒲，乃采服之，不息，遂得長生。魏武帝時猶在，其鄰裏老小皆雲傳世見之，視興常如五十許人，其強健，日行三百裏，後不知所之。

## 據
*葛洪《神仙傳》
李意期

**李意期**者，或名**意其**，蜀郡人也，傳世識之。雲是漢文帝時人也，無妻息。人有欲遠行速至者，意期以符與之，並以丹書其人兩足，則千裏皆不盡日而還；人有說四方郡國宮觀市井者，座中或未見，重問說者，意期即為撮土作之，所作郡國形象皆是，但盈寸耳，須臾消滅。或遊行，不知所之，一年許復還於蜀中，乞食所得，以與貧乏者，於成都角中，作一土窟而居其中，冬夏單衣，發長剪去之，但使長五寸許，啜少酒脯及棗果，或食百日，不出窟則無所食也。

劉玄德欲東伐吳，報關羽之怨，使人迎意期，意期到，玄德敬禮之，問其伐吳，意期不答而求紙筆，玄德與之，意期畫作兵馬器仗十數紙，便一一以手裂壞之，曰：「咄咄！」又畫一大人，掘地埋之，乃徑還去，玄德不悅，而出軍，果大敗，十余萬眾，才數百人得還，器仗軍資，一時蕩盡，玄德忿恥，發病而卒於永安宮，乃追念其所作大人而埋者，正玄德之死象也。
	
意期少言語，人有所問，略不對答，蜀人有憂患，往問吉凶，自有常侯，但占意期顏色，若懽悅，則百事吉，慘戚，則百事惡。鄧艾未到蜀百余日，忽失意期所在。後入瑯琊山中，不復出也。

## 據
*葛洪《神仙傳》
*《太平廣記·李意期》
李根 (神仙)

**李根**，字**子源**，許昌人也。有趙賈者，聞其父祖言傳世見根也，賈為兒時便隨事根，至賈年八十四，而根年少不老。昔在壽春吳太丈家，太丈從之學道，得作金銀法，立成。根能變化入水火中，坐致行廚能供二十人，皆精細之饌，四方奇異之物，非當地所有也。忽告太丈雲：王陵當敗，壽春當陷，兵中不復居，可急從去。眾乃使人收根，欲殺之。根時乃方欲書疏，奄聞外有千余人圍其家求根，語太丈父曰：「怱怱但語吾不知，官自求搜之，昨已去矣。」太丈出戶還顧，窺根失所在，左右書器物皆不復見，於是官兵入索，囷食衣篋之中，無出不遍，不得根，及良久，太丈出，見根固在向坐，儼然如故。根語太丈曰：「王太尉當族誅，卿弟泄語，十日中當卒死。」皆果如言。弟子家有以女給根者，此女知書，根出行，窺視根素書一卷，讀之，得根自說其學道經疏雲。以漢元封中學道於某甲，時年計根已七百余年也。又太丈說根兩目瞳子皆方，按仙經說，八百歲人瞳子方也。根告諸弟子言：我不得神丹大道之訣，唯得地仙方耳，壽畢天地，然不為下土之士也。

## 據
*葛洪《神仙傳》
董奉

**董奉**者，字**君異**，侯官縣人也。昔吳先主時，有年少作本縣長，見君異年三十余，不知有道也，罷去五十余年，復為他職，行經侯官，諸故吏人皆往見故長，君異亦往，顏色如昔，了不異故，長宿識之，問曰：「君無有道也？昔在縣時，年紀如君輩，今吾已皓白，而君猶少也。」君異曰：「偶爾耳。」

杜變為交州刺史，得毒病死，已三日，君異時在南方，乃往以三丸藥內死人口中，令人舉死人頭搖而消之，食頃，變開目動手足，顏色漸還，半日中能起坐，遂治。後四日，乃能語，雲：死時奄然如夢，見有數十烏衣人來收之，將載露車上去，入大赤門，徑以寸獄，獄各一戶，戶才容一人，以變內一戶中，乃以土從外封之，不復見外，恍惚間聞有一人言：『太乙遣使者來召杜變，急開出之！』聞人以釺掘其所居，良久，引出之，見外有車馬，赤蓋，三人共坐車上，一人持節呼變上車，將還至門而覺。變既活，乃為君異起高樓於中庭。君異不飲食，唯啖脯棗，多少飲酒，一日三為君異設之。君異輒來就變處飲食，下樓時忽如飛鳥，便來到座，不覺其下，上樓亦爾，如此一年。從變求去，變涕泣留之，不許，變問曰：「君欲何所之？當具大船也。」君異曰：「不用船，宜得一棺器耳。」變即為具之，至明日日中時，君異死，變使人殯埋之，七日，人有從容昌來，見君異，因謝杜侯，好自愛重，變乃開視君異棺中，但見一帛，一面畫作人形，一面丹書符。
	
君異後還廬山下居，有一人少便病癩，垂死，自載諸君異，叩頭乞哀，君異使此人坐一戶中，以五重布巾韜病者目，使勿動搖，乃勅家人莫近。病人雲：聞有一物來舔之，痛不可堪，無處不匝，度此物舌當一尺許，其氣息大小如牛，竟不知是何物，良久乃去。君異乃往解病人之巾，以水與飲，遣去，不久當愈，且勿當風。十數日間，病者身體通赤，無皮甚痛，得水浴，即不復痛，二十余日，即皮生瘡愈，身如凝脂。後常大旱，百谷燋枯，縣令丁士彥謂綱紀曰：「董君有道，必能致雨。」乃自賫酒脯見君異，說大旱之意，君異曰：「雨易得耳。」因仰視其屋曰：「貧家屋皆見天，不可以得雨，如何？」縣令解其意，因曰：「先生但為祈雨，當為架好屋。」於是明日，士彥自將吏人，乃運竹為起屋，屋成當泥塗，作人掘土取壤，欲取水作泥。君異曰：「不煩運水，日暮自當雨也。」其夜，大雨高下皆足。

又君異居山間，為人治病，不取錢物，使人重病愈者，使栽杏五株，輕者一株，如此數年，計得十萬余株，郁然成林，而山中百蟲群獸，遊戲杏下，竟不生草，有如耘治也，於是杏子大熟，君異於杏林下作簞倉，語時人曰：欲買杏者，不須來報，徑自取之。得將谷一器置倉中，即自往取一器杏雲。每有一谷少而取杏多者，即有三四頭虎噬逐之，此人怖懼而走，杏即傾覆，虎乃還去，到家量杏，一如谷少。又有人空往偷杏，虎逐之到其家，乃噛之至死，家人知是偷杏，遂送杏還，叩頭謝過，死者即活。自是已後，買杏者皆於林中自平量之，不敢有欺者。君異以其所得糧谷賑救貧窮，供給行旅，歲消三千斛，尚余甚多。

縣令親故家，有女為精邪所魅，百不能治，以語君異：「若能得女愈，當以侍巾櫛。」君異即為君勅諸魅，有大白蛇，長丈六尺，陸行諸病者門，君異使人斬之，女病即愈，遂以女妻之。久無兒息。君異每出行，妻不能獨住，乃乞一女養之，女年十歲，君異一旦竦身入雲中，婦及養女猶守其宅，賣杏取給，有欺之者，虎逐之如故。養女張大，納婿同居，其婿凶徒也，常取諸祠廟之神衣物，廟下神下巫語雲：某甲恃是仙人女婿，奪吾衣物，吾不在此，但羞人耳，當為仙人故無用為問。

君異在民間僅百年，乃升天，其顏色如年三十時人也。

分類:孫吳列傳
分類:醫者

## 據
*葛洪《神仙傳・卷十》
*《太平廣記·董奉》
介象

**介象**者，字**元則**，會稽人也。學通五經，博覽百家之言，能屬文，陰修道法，入東嶽受氣禁之術，能茅上燃火煮雞，雞熱而茅不焦，能令一裏內不炊不蒸，雞犬三日不鳴不吠，能令一市人皆坐不能起，能隱形變化為草木鳥獸。聞九丹之經，周遊數千裏求之。不值明師，乃入山精思，冀遇神仙，疲極臥石上，有一虎往舔象，象睡寤見虎，乃謂之曰：「天使汝來侍衛我者，汝宜停，若山神使汝來試我，汝疾去。」虎乃去。象入山見谷中有石子，紫色光彩，大如雞子，不可稱數，乃取兩枚而遊，谷深，不得度，乃還，於山中見一美女，年十五六許，顏色非常，衣服五彩，蓋仙人也，象叩頭乞長生之方，女曰：「汝急送手中物還故處，乃來，吾故於此待汝。」象即以石送於谷中而還，見女子在舊處，象復叩頭。女曰：「汝血羊之氣未盡，斷谷三年更來。吾止此。」象歸，斷谷三年，乃復往見，此女故在前處，乃以丹方一日授象，告曰：「得此便仙，勿他為也。」象未得合作此藥，常住弟子駱延雅合，惟下平床中，有書生數人，共論書傳事，雲雲不判，象傍聞之，不能忍，乃為決解之，書生知象非凡人，密表奏象於主，象知之欲去，曰：「恐官事拘束我耳。」延雅固留。吳王孫權詔徵象到武昌，甚敬重之，稱為介君，為象起第宅，以禦帳給之，賜遺前後累千金。從象學隱形之術，試還後宮及出入殿門，莫有見者。又令象變化，種瓜菜百菓，皆立生。與先主共論鲙魚何者最上，象曰：「鯔魚為上。」先主曰：「此魚乃在海中，安可得乎？」象曰：「可得耳。」但令人於殿中庭方塪者水滿之，象即索釣餌起釣之，垂綸於塪中，不食頃，得鯔魚，先主驚喜，問象曰：「可食否？」象曰：「故為陛下取作鲙，安不可食。」乃使廚人切之。先主問曰：「蜀使不來，得姜作鲙至美，此間姜不及也。何由得乎？」象曰：「易得耳。願差一人，並以錢五千文付之，象書一符，以著竹杖中，令其閉目騎杖，杖止便買姜，買姜畢，復閉目。」此人如言，騎杖須臾已到成都，不知何處，問人，言是蜀中也，乃買姜。於時，吳使張溫在蜀，從人恰與買姜人相見，於是甚驚，作書寄家。此人買姜還廚中，鲙始就矣。
	
象又能讀諸符文如讀書，無誤謬者。或不信之，取諸雜符，除其標註以示象，象皆一一別之。又有一人種黍於山中，嘗患獼猴食之，聞象有道，從乞辟猴法，象告：「無他，汝明日往看黍，若見猴群下，大嗥語之曰：『吾已告介君，介君教汝莫食黍。』」此人倉卒直言象欺弄之。明日往見，群猴欲下樹，試告象言語，猴即各還樹，絕跡矣。

象在吳連求去，先主不許，象言某月日病，先主使左右以梨一奩賜象，象食之，須臾便死。先主殯埋之。以日中死，其日餔時已至建鄴，以所賜梨付苑內種之。吏後以表聞先主，發視其棺中，唯一奏版符耳，先主思象，使以所住屋為廟，時時躬往祭之。常有白鵠來集座上，良久乃去。後弟子見象在盇竹山中，顏色更少焉。

## 據
*葛洪《神仙傳》
*《太平御覽·粱》
尹軌

**尹軌**者，字**公度**，太原人也。博學五經，尤明天文理氣、河洛讖緯，無不精微。晚乃奉道，常服黃精，日三合，年數百歲而顏色美少。常聞其遠祖尹喜，以周康王昭王之時。居草樓，遇老君與說經，其後周穆王再修樓觀，以待有道之士，公度遂居樓觀焉，自雲：「喜數來與相見，授以道要。」由是能坐在立亡，變化之事。蘇並州家先祖頻奉事之，累世子孫見之，顏狀常如五十歲人。遊行人間，或入山，一年半年復見。無妻息。其說天下盛衰治亂之期、安危吉凶所在，未嘗不效。晉永康元年十二月，道洛陽城西一家求寄宿，主人以祭蠟不欲令宿，良久，公度語其姓名，主人乃開門迎公度，與前設酒食，又以數斛谷與公度所乘青騾，公度竟不飲啖，騾亦不食谷，明旦去，謂主人曰：「君是不急難人耳，先雖不欲受我宿，後更有勤意吾及騾，雖不食君所設，意望相酬耳。令賜君神藥一丸，帶以隨身，明年當有兵死者滿地，此藥可以全君體命。」明年洛中，果有趙王倫之亂，死者數焉。舉家有從軍者，皆不還，在家又為劫殺皆盡，惟余得藥一人耳。

公度腰中帶漆竹管數十杖，中皆有藥，入口即活。天下大疫，有得藥如棗者，塗其門，則一家不病，病者立愈。又弟子黃理，居陸渾山中，患虎為暴，公度使斷大木為柱，去家四方各一裏外埋一柱，公度即以印印之，虎即絕跡。又有怪鳥止其屋上，以語公度，公度為書一奏符，著鳥鳴處，至夕，鳥伏死符下，遂絕。有人遭大喪，當年而食窮不及，公度見而嗟之，孝子說其孤苦，公度愴然曰：「君能得數斤鈆否？」孝子曰；「可得耳。」乃具鈆數十斤，公度將入山中小屋下，爐火中銷鈆，以神藥如棗大投沸鈆中，攪之，皆成銀，以與之曰：「吾念汝貧困，不能營業，故以相與，慎勿言也。」復又有一人，本士族子弟，遇公事簿書不明，當陪負官錢百萬，出賣田宅車牛，不售，而見收系，公度語所識富人曰：「可暫以百萬錢借我，欲以救之，後二十日頓相還也。」富人即以錢百萬與公度，公度以與遭事者，乃語曰：「君致錫百兩。」其人即買錫與之，公度於爐中洋錫，以神藥一方寸匕投沸錫中，變成黃金，金即秤賣，得錢百萬還錢主。公度後到南陽太和山升仙去矣。

## 據
*葛洪《神仙傳》
*《太平廣記·尹軌》
壺公

**壺公**者，不知其姓名。今世所有《召軍符》《召鬼神治病王府符》凡二十余卷，皆出於壺公，故或名為《壺公符》。汝南費長房為市掾時，忽見公從遠方來，入市賣藥，人莫識之。其賣藥口不二價，治百病皆愈，語賣藥者曰：「服此藥必吐出某物，某日當愈。」皆如其言。得錢日收數萬，而隨施與市道貧乏饑凍者，所留者甚少。常懸一空壺於坐上，日入之後，公輒轉足跳入壺中，人莫知所在。唯長房於樓上見之，知其非常人也。長房乃日日自掃除公座前地，及供饌物，公受而不謝，如此積久。長房不懈亦不敢有所求，公知長房篤信，語長房曰：「至暮無人時更來。」長房如其言而往，公語長房曰：「卿見我跳入壺中時，卿便隨我跳，自當得入。」長房承公言為試，展足不覺已入。既入之後，不復見壺，但見樓觀五色，重門閣道，見公左右侍者數十人。公語長房曰：「我仙人也，忝天曹職，所統供事不勤，以此見謫，蹔還人間耳，卿可教，故得見我。」長房不坐，頓首自陳：「肉人無知，積劫厚，幸謬見哀湣，猶如剖棺布氣，生枯起朽，但見臭穢頑弊，不任驅使。若見憐念，百生之厚幸也。」公曰：「審爾大佳，勿語人也。」公後詣長房於樓上曰：「我有少酒，汝相共飲之。酒在樓下。」長房遣人取之，不能舉，益至數十人，莫能得上。長房白公，公乃自下，以一指提上，與長房共飲之。酒器不過如蜯大，飲之，至旦不盡。公告長房曰：「我某日當去，卿能去否？」長房曰：「思去之心，不可復言。惟欲令親屬不覺不知，當作何計？」公曰：「易耳。」乃取一青竹杖與長房，戒之曰：「卿以竹歸家，便稱病，後日即以此竹杖置臥處，嘿然便來。」長房如公所言，而家人見此竹是長房死了，哭泣殯之。長房隨公去，恍惚不知何所之，公獨留之於群虎中，虎磨牙張口，欲噬長房，長房不懼。明日，又內長房石室中，頭上有大石，方數丈，茅繩懸之，諸蛇並往嚙繩欲斷，而長房自若。公往撰之曰：「子可教矣。」乃命噉混，混臭惡非常，中有蟲長寸許，長房色難之，公乃嘆謝遣之曰：「子不得仙也！今以子為地上主者，可壽數百余歲。」為傳封符一卷付之，曰：「帶此可舉諸鬼神，嘗稱使者，可以治病消災。」長房憂不能到家，公以竹杖與之曰：「但騎此到家耳。」長房辭去，騎杖忽然如睡，已到家，家人謂之鬼，具述前事，乃發視棺中惟一竹杖，乃信之。長房以所騎竹杖投葛陂中，視之，乃青龍耳。長房自謂去家一日，推之已一年矣。長房乃行符收鬼治病，無不愈者，每與人同坐共語，而目瞋訶遣，人問其故，曰：「怒鬼魅之犯法耳。」汝南郡中常有鬼怪，歲輒數來，來時導從威儀，如太守入府，打鼓周行內外匝，乃還去，甚以為患。後長房詣府君，而正值此鬼來到府門前，府君馳入，獨留長房，鬼知之不敢前，欲去，長房厲聲呼使捉前來，鬼乃下車，把版伏庭中，叩頭乞得自改。長房呵曰：「汝死老鬼，不念溫涼，無故導從唐突官府，君知當死否？」急復令還就人形，以一劄符付之，令與葛陂君，鬼叩頭流涕，持劄去。使以追視之，以劄立陂邊，以頸繞劄而死。東海君來旱，長房後到東海，見其民請雨，謂之曰：「東海君有罪，君前系於葛陂，今當赦之。」令其作雨，於是即有大雨。長房曾與人共行，見一書生，黃巾被裘，無鞍騎馬，下而叩頭，長房曰：「促還他馬，赦汝罪。」人問之，長房曰：「此貍耳，盜社公馬也。」又嘗與客坐，使至市市鲊，頃刻而還。或一日之間，人見在千裏之外者數處。

## 據
*葛洪《神仙傳・卷九》
*《太平廣記·壺公》
劉根

**劉根**，字**君安**，長安人也。少時明五經，以漢孝成皇帝綏和二年舉孝廉，除郎中，後棄世道，遁入嵩高山石室中，崢嶸峻絕，高五千丈，自崖北而入。冬夏無衣，毛長一二尺，其顏如十四五許人，深目多鬚，鬢皆黃，長三四寸。每與坐，或時忽然變著高冠玄衣，人不覺換之。時衡府君在穎川，自說其先祖有與根同歲者。王莽數使使請根，根不肯往。衡府君道廟掾王珍問起居，根不答，再令功曹趙公往山達敬，根惟言謝府君，更無他言。後穎川太守高府君到官，民人大疫，郡中死者過半，太守家大小悉病。府君使珍從根求消災除疫之術，珍叩頭述府君意，根教於太歲宮氣上穿地作孔，深三尺，以沙著中，以酒沃之。君依言，病者即愈，疫氣登絕，後常用之，有效。
	
後太守史祈，以根為妖妄，欲殺之，遣使呼根，舉郡皆諫，以為不可。祈殊不肯止。諸吏先使人以此意報根，使者至，根曰：「太守欲吾來何也？吾當往耳，不往者，恐汝諸人必得罪，謂卿等不來呼我也。」根即詣郡。時賓客盈坐，祈令根前，使庭下五十余人將繩索鞭杖立於根後，祈厲聲問曰：「君有道耶？」根曰：「有道。」祈曰：「有道？能召鬼使我見乎？若不見，即當戮汝。」根曰：「甚易耳。」遂借祈前筆硯書作符，扣堦鋒，錚然作銅聲，因長嘯，嘯音非常清亮，聞於城外，聞者莫不肅然。眾賓客悉恐。須臾，廳前南壁忽開數丈，見四赤衣吏，傳呼避道，赤衣兵數十人，操持刀劍，將一科車直從壞壁中入到廳前。根勅下車上鬼，赤衣兵發車上烏被，上有一老公一老姥，反縛囚系，大繩的頭。熟視之，乃祈亡父母也，祈驚愕，愴然流涕，父母亦泣，責罵祈：「我生時，汝仕宦未達，不得汝祿養；我死後，汝何為犯忤神仙尊官，使我被收束囚辱如此？汝亦何面目立於人間？」祈下堦叩頭，向根乞放赦先人。根乃勅赤衣兵將囚出去，廳前南壁復開，車過，尋失車所在，根亦隱去。祈恍惚若狂，其妻暴卒，良久乃蘇，雲：「見君家先被捉者。大怒雲：『何以犯觸大仙，使我被罪，當來疑汝。』」後月余，祈及妻兒並卒。

少室廟掾王珍，數得見根顏色懽悅之情，伏地叩頭，請問根從初得道之由，根說：「昔入山猜想，無處不到，後入華陰山，見一人乘白鹿，從千余人，玉女左右，四人執彩旄之節，年皆十五六。余再拜頓首，求乞一言，神人乃住，告余曰：『汝聞昔有韓眾否乎？』答曰：『嘗聞有之。』神人曰：『即我是也。』余自陳少好長生不死之道，而不遇明師，頗習方書，按而為之，多不驗，豈根命相不應度世也？今日幸逢大神，是根宿夜夢想，從心所願，願見哀憐，賜其要訣。神未肯告余，余乃流涕自摶重請，神人曰：『坐，吾將告汝，汝有仙骨，故得見我，汝今髓不滿，血不暖，氣少腦減，筋急肉沮，故服藥行氣不得其方。必欲長生，且先治病十二年，乃可服仙之上藥耳。夫仙道有升天躡雲者，有遊行五嶽者，有食谷不死者，有屍解而仙者，要在於服藥，服藥有上下，故仙有數品也。藥之上者，唯有九轉還丹及太乙金液，服之，皆立便登天，不積日月矣；其次雲母雄黃之屬，能使人乘雲駕龍，亦可使役鬼神，變化長生者；草木之藥，唯能治病補虛，駐年返白，斷谷益氣，不能使人不死也，高可數百年，下才全其所稟而已，不足久賴矣。』余乃頓首曰：『今日受教，乃天也。』神人曰：『必欲長生，先去三屍，三屍去，則意誌定，嗜欲除也。』乃以神方五篇見授，雲：伏屍常以月望晦朔上天，白人罪過，司命奪人筭紀，使少壽。人身中神欲人生，而三屍欲人死，死則神散，返於無形之中，而三屍成鬼，而人享奠祭祀之，則得歆饗，以此利在人速死也。夢與惡人鬥爭，此乃神與屍相戰也。根乃從次合作服之，遂以得仙。」珍又言：「數見授符於地，有所告召，即見如取之者，然不見人；又唯聞有所推問，有人對答，而不見形也；或聞有鞭杖聲，而或地上見血。莫測其端也。」教珍守一行氣存神先生三綱六紀謝過上古之法，不知珍能得仙名耳？根後入雞頭山中仙去矣。

### 據
*葛洪《神仙傳・卷八》
馬

縮圖|229x229像素|馬
**馬**者，獸也，屬馬科，耳小而直立，面長；額上有長鬃，尾有長毛，四肢強健，毛色雜，有騮、栗、青、黑等。可馱物載人。

分類:真獸下綱
神仙傳

《**神仙傳**》者，繼《列仙傳》後之仙傳集也，爲晉葛洪士所撰，世傳神仙事，以證其真實。書中多述求道者修道之方，云求道者需依明師之真理；信師從師，乃通羣心厲與試。書亦言云云祕方，乃求道者成仙之所恃也。《神仙傳》原書亡於元，明有《廣叢書漢魏》、《晉毛本》二輯本。

### 卷一
　　　　廣成子
　　若士
　　沈文泰
　　彭祖
　　白石生
　　黃山君
　　鳳綱

### 卷二
　　　　皇初平
　　呂恭
　　沈建
　　華子期
　　樂子長
　　衛叔卿
　　魏伯陽

### 卷三
　　　　沈羲
　　陳世安
　　李八伯
　　李阿
　　王遠
　　伯山甫

### 卷四
　　　　墨子
　　劉政
　　孫博
　　班孟
　　玉子
　　天門子
　　九靈子
　　北極子
　　絕洞子
　　太陽子
　　太陽女
　　太陰女
　　太玄女
　　南極子
　　黃盧子

### 卷五
　　　　馬鳴生
　　陰長生
　　茅君
　　張道陵
　　欒巴

### 卷六
　　　　淮南王
　　李少君
　　王真
　　陳長
　　劉綱
　　樊夫人
　　東陵聖母
　　孔元
　　王烈
　　涉正
　　焦先
　　孫登

### 卷七
　　　　東郭延
　　靈壽光
　　劉京
　　嚴青
　　帛和
　　趙瞿
　　宮嵩
　　容成公
　　董仲君
　　倩平吉
　　王仲都
　　程偉妻
　　薊子訓

### 卷八
　　　　葛玄
　　左慈
　　王遙
　　陳永伯
　　太山老父
　　巫炎
　　河上公
　　劉根

### 卷九
　　　　壺公
　　尹軌
　　介象

### 卷十
　　　　董奉
　　李根
　　李意期
　　王興
　　黃敬
　　魯女生
　　甘始
　　封君達
丁儀文範

**丁儀**字**文範**，福建晉江人也，號**汾溪**，乃回族，成化八年誕。福建鄉試卅五名，弘治乙丑進士，官知縣，遷四川按察僉事，正德十六年，卒於官。儀為詩本性情而諧音律，卓然名家。著《歸囊遺稿》一卷。

## 考
*《皇明貢舉考》
*《晉江縣志》
遼穆宗

**穆宗**孝安敬正皇帝，諱璟，小字述律。太宗皇帝長子，母曰靖安皇后蕭氏。會同二年，封壽安王。

祿五年秋九月癸亥，世宗遇害。逆臣察割等伏誅。丁卯，即皇帝位，群臣上尊號曰天順皇帝，改元應歷。戊辰，如南京。是月，遣劉承訓告哀於漢。冬十一月，漢、周、南唐各遣使來吊。乙亥，詔朝會依嗣聖皇帝故事，用漢禮。十二月甲辰，漢遣使獻弓矢、鞍馬。壬子，鐵驪、鼻骨德皆來貢。

二年春正月戊午朔，南唐遣使奉蠟丸書，及進犀兕甲萬屬。壬戌，太尉忽古質謀逆，伏誅。二月癸卯，女真來貢。三月癸亥，南唐遣使奉蠟丸書。丁卯，復遣使來貢。甲申，以耶律撻烈為南院大王。夏四月丙戌朔，日食之。己亥，鐵驪進鷹鶻。五月丙辰朔，視朝。壬午，南唐遣使來貢。六月壬辰，國舅政事令蕭眉古得、宣政殿學士李澣等謀南奔，事覺，詔暴其罪。乙未，祭天地。壬寅，漢為周所侵，遣使求援，命中臺省右相高模翰赴之。丁未，命乳媼之兄曷魯世為阿速石烈夷離堇。秋七月乙亥，政事令婁國、林牙敵烈、侍中神都、郎君海裏等謀亂，就執。八月己丑，眉古得、婁國等伏誅，杖李澣而釋之。九月甲寅朔，雲州進嘉禾四莖，二穗。戊午，詔以先平察割日，用白黑羊、玄酒祭天，歲以為常。壬戌，獵炭山。祭天。庚辰，敵烈部來貢。冬十月甲申朔，漢遣使進葡萄酒。甲午，司徒老古等獻白雉。戊申，回鶻及轄戛斯皆遣使來貢。十二月癸丑朔，視朝。己巳，地震。己卯，日南至，始用舊制行拜日禮。朔州民進黑兔。十二月癸未朔，高模翰及漢兵圍晉州。辛卯，以生日，飯僧，釋系囚。甲辰，獵於近郊。祀天地。辛亥，明王安端薨。

三年春閏正月壬午朔，漢以高模翰卻周軍，遣使來謝。二月辛亥朔，詔用嗣聖皇帝舊璽。甲子，太保敵烈修易州城，鎮州以兵來挑戰，卻之。三月庚辰朔，南唐遣使來貢，因附書於漢，詔達之。庚寅，如應州擊鞠。丁酉，漢遣使進球衣及馬。庚子，觀漁於神德湖。夏四月庚申，鐵驪來貢。五月壬寅，漢遣使言石晉樹先帝《聖德神功碑》為周人所毀，請再刻，許之。六月丁卯，應天皇太后崩。秋七月，不視朝。八月壬子，以生日，釋囚。己未，漢遣使求援。三河烏古、吐蕃、吐谷渾、鼻骨德皆遣使來貢。九月庚子，漢遣使貢藥。冬十月己酉，命太師唐骨德治大行皇太后園陵。李胡子宛、郎君嵇幹、敵烈謀反，事覺，辭逮太平王罨撒葛、林牙華割、郎君新羅等，皆執之。十一月辛丑，謚皇太后曰貞烈，葬祖陵。漢遣使來會。是冬，駐蹕奉聖州。以南京水，詔免今歲租。

四年春正月戊寅，回鶻來貢。己丑，華割、嵇幹等伏誅，宛及罨撒葛皆釋之。是月，周主威殂，養子晉王柴榮嗣立。二月丙午朔，周攻漢，命政事令耶律敵祿援之。丙辰，漢遣使進茶藥。幸南京。夏五月乙亥，忻、代二州叛漢，遣南院大王撻烈助敵祿討之。丁酉，撻烈敗周將符彥卿於忻口。六月癸亥，撻烈獻所獲。秋七月乙酉，漢民有為遼軍誤掠者，遣使來請，詔悉歸之。九月丙申，漢為周人所侵，遣使來告。冬十一月，彰國軍節度使蕭敵烈，太保許從赟奏忻、代二州捷。十二月辛酉朔，謁祖陵。庚午，漢遣使來貢。是冬，駐蹕杏堝。

五年春正月辛未朔，鼻骨德來貢。二月庚子朔，日有食之。庚申，漢遣使請上尊號，不許。壬戌，如潭。夏四月己酉，周侵漢，漢遣使求援。癸丑，命郎君蕭海璃世為北府宰相。秋九月庚辰，漢主有疾，遣使來告。冬十月壬申，女直來貢。丁亥，謁太宗廟。庚寅，南唐遣使來貢。十一月乙未朔，漢主崇殂，子承鈞遣使來告，且求嗣立。遣使吊祭，遂封冊之。十二月乙丑朔，謁太祖廟。辛巳，漢遣使來議軍事。

六年夏五月丁酉，謁懷陵。六月甲子，漢遣使來議軍事。秋七月，不視朝。九月戊子，謁祖陵。冬十一月壬寅，鼻骨德來貢。十二月己未朔，謁太祖廟。

七年春正月庚子，鼻骨德來貢。二月辛酉，南唐遣使奉蠟丸書。辛未，駐蹕潢河。夏四月戊午朔，還上京。初，女巫肖古上延年藥方，當用男子膽和之。不數年，殺人甚多，至是，覺其妄，辛巳，射殺之。五月辛卯，漢遣使來貢。六月丙辰朔，周遣使來聘。南唐遣使來貢。八月己未，周遣使來聘。是秋，不聽政。冬十月庚申，獵於七鷹山。十二月丁巳，詔大臣曰：「有罪者，法當刑。朕或肆怒，濫及無辜，卿等切諫，無或面從。」辛巳，還上京。

八年春二月乙丑，駐蹕潢河。夏四月甲寅，南京留守蕭思溫攻下沿邊州縣，遣人勞之。五月，周陷束城縣。六月辛未，蕭思溫請益兵，乞駕幸燕。秋七月，獵於拽剌山。迄於九月，射鹿諸山，不視朝。冬十一月辛酉，漢遣使來告周復來侵。乙丑，使再至。十二月庚辰，又至。

九年春正月戊辰，駐蹕潢河。夏四月丙戌，周來侵。戊戌，以南京留守蕭思溫為兵馬都總管，擊之。是月，周拔益津、瓦橋、淤口三關。五月乙巳朔，陷瀛、莫二州。癸亥，如南京。辛未，周兵退。六月乙亥朔，視朝。戊寅，復容城縣。庚申，西幸，如懷州。是月，周主榮殂，子宗訓立。秋七月，發南京軍戍范陽。冬十二月戊寅，還上京。庚辰，王子敵烈、前宣徽使海思及蕭達干等謀反，事覺，鞫之。辛巳，祀天地、祖考，告逆黨事敗。丙申，召群臣議時政。

十年春正月，周殿前都點檢趙匡胤廢周自立，建國號宋。夏五月乙巳，謁懷陵。壬子，漢以潞州歸附來告。丙寅，至自懷陵。六月庚申，漢以宋兵圍石州來告，遣大同軍節度使阿剌率四部往援，詔蕭思溫以三部兵助之。秋七月己亥朔，宋兵陷石州，潞州復叛，漢使來告。辛酉，政事令耶律壽遠、太保楚阿不等謀反，伏誅。以酒脯祠天地於黑山。八月，如秋山，幸懷州。庚午，以鎮茵石狻猊擊殺近侍古哥。冬十月丙子，李胡子喜隱謀反，辭連李胡，下獄死。十一月，海思獄中上書，陳便宜。

十一年春二月丙寅，釋喜隱。辛亥，司徒烏裏只子叠剌哥誣告其父謀反，復詐乘傳及殺行人，以其父請，杖而釋之。三月丙辰，蕭思溫奏老人星見，乞行赦宥。閏月甲子朔，如潢河。夏四月癸巳朔，日有食之。是月，射鹿，不視朝。五月乙亥，司天王白、李正等進歷。六月甲午，赦。冬十一月，歲星犯月。

十二年春正月甲戌，夜觀燈。二月己丑朔，以御史大夫蕭護思為北院樞密使，賜對衣、鞍馬。夏五月庚午，以旱，命左右以水相沃，頃之，果雨。六月甲午，祠木葉山及潢河。秋，如黑山、赤山射鹿。

十三年春正月，自丁巳晝夜酣飲者九日。丙寅，宋欲城益津關，命南京留守高勛、統軍使崔廷勛以兵擾之。癸酉，殺獸人海裏。二月庚寅，漢遣使來告，欲巡邊僥，乞張聲援。壬辰，如潢河。癸巳，觀群臣射，賜物有差。乙巳，老人星見。三月癸丑朔，殺鹿人彌裏吉，梟其首以示掌鹿者。夏四月壬寅，獵於潢河。五月壬戌，視斡朗改國所進花鹿生麛。六月癸未，近侍傷獐，杖殺之。甲申，殺獐人霞馬。壬辰，詔諸路錄囚。秋七月辛亥朔，漢以宋侵來告。乙丑，薦時羞於廟。八月甲申，以生日，縱五坊鷹鶻。戊戌，幸近山，呼鹿射之，旬有七日而後返。九月庚戌朔，以青牛白馬祭天地。飲於野次，終夕乃罷。辛亥，以酒脯祭天地，復終夜酣飲。冬十月丙申，漢以宋侵來告。十一月庚午，獵，飲於虞人之家，凡四日。十一月戊子，射野鹿，賜虞人物有差。庚寅，殺彘人曷主。

十九年春正月乙卯朔，宴宮中，不受賀。己丑，立春，被酒，命殿前都點檢夷臘葛代行擊土牛禮。甲午，與群臣為葉格戲。戊戌，醉中驟加左右官。乙巳，詔太尉化哥曰：「朕醉中處事有乖，無得曲從。酒解，可覆奏。」自立春飲至月終，不聽政。二月甲寅，漢劉繼元嗣立，遣使乞封冊。辛酉，遣韓知範冊為皇帝。癸亥，殺前導末及益剌，剉其屍，棄之。甲子，漢遣使進白麃。己巳，如懷州，獵獲熊，歡飲方醉，馳還行宮。是夜，近侍小哥、盥人花哥、庖人辛古等六人反，帝遇弒，年三十九，廟號穆宗。後附葬懷陵。重熙二十一年，謚曰孝安敬正皇帝。
分類:遼本紀
軍

**軍**者，國之武備也。今世兵制，其流有五：曰陸軍，曰海軍，曰空軍，曰火箭軍，曰武警。凡此五者，皆常設之師。復有民兵及預備之役，寓兵於民，以備不虞。

分類:戎
謝脁

**謝朓**字**玄暉**，南齊陳郡陽夏人也。祖述，吳興太守。父緯，散騎侍郎。

朓少好學，有美名，文章清麗。解褐豫章王太尉行參軍，度隨王東中郎府，轉王儉衞軍東閤祭酒，太子舍人、隨王鎮西功曹，轉文學。

子隆在荊州，好辭賦，數集僚友，朓以文才，尤被賞愛，流連晤對，不捨日夕。長史王秀之以朓年少相動，密以啓聞。世祖敕曰：「侍讀虞雲自宜恒應侍接。朓可還都。」朓道中爲詩寄西府曰：「常恐鷹隼擊，秋菊委嚴霜。寄言罻羅者，寥廓已高翔。」遷新安王中軍記室。朓牋辭子隆曰：「朓聞潢汙之水，思朝宗而每竭；駑蹇之乘，希沃若而中疲。何則？皐壤搖落，對之惆悵；岐路東西，或以嗚悒。況乃服義徒擁，歸志莫從，邈若墜雨，飄似秋蔕。朓實庸流，行能無算，屬天地休明，山川受納，褒採一介，搜揚小善，捨耒場圃，奉筆菟園。東亂三江，西浮七澤，契闊戎旃，從容讌語。長裾日曳，後乘載脂，榮立府廷，恩加顏色。沐髮晞陽，未測涯涘；撫臆論報，早誓肌骨。不悟滄溟未運，波臣自蕩；渤澥方春，旅翮先謝。清切蕃房，寂寥舊蓽。輕舟反泝，弔影獨留，白雲在天，龍門不見。去德滋永，思德滋深。唯待青江可望，候歸艎於春渚；朱邸方開，效蓬心於秋實。如其簪履或存，衽席無改，雖復身填溝壑，猶望妻子知歸。攬涕告辭，悲來橫集。」

尋以本官兼尚書殿中郎。隆昌初，敕朓接北使，朓自以口訥，啓讓不當，不見許。高宗輔政，以朓爲驃騎諮議，領記室，掌霸府文筆。又掌中書詔誥，除祕書丞，未拜，仍轉中書郎。出爲宣城太守，以選復爲中書郎。

建武四年，出爲晉安王鎮北諮議、南東海太守，行南徐州事。啓王敬則反謀，上甚嘉賞之。遷尚書吏部郎。朓上表三讓，中書疑朓官未及讓，以問祭酒沈約。約曰：「宋元嘉中，范曅讓吏部，朱脩之讓黃門，蔡興宗讓中書，竝三表詔答，具事宛然。近世小官不讓，遂成恒俗，恐此有乖讓意。王藍田、劉安西竝貴重，初自不讓，今豈可慕此不讓邪？孫興公、孔顗竝讓記室，今豈可三署皆讓邪？謝吏部今授超階，讓別有意，豈關官之大小？撝讓之美，本出人情。若大官必讓，便與詣闕章表不異。例旣如此，謂都自非疑。」朓又啓讓，上優答不許。

朓善草隷，長五言詩，沈約常云「二百年來無此詩也」。敬皇后遷祔山陵，朓撰哀策文，齊世莫有及者。

東昏失德，江祏欲立夏王寶玄，末更回惑，與弟祀密謂朓曰：「江夏年少輕脫，不堪負荷神器，不可復行廢立。始安年長入纂，不乖物望。非以此要富貴，政是求安國家耳。」遙光又遣親人劉渢密致意於朓，欲以爲肺腑。朓自以受恩高宗，非渢所言，不肯答。少日，遙光以朓兼知衞尉事，朓懼見引，卽以祏等謀告左興盛，興盛不敢發言。祏聞，以告遙光，遙光大怒，乃稱敕召朓，仍回車付廷尉，與徐孝嗣、祏、暄等連名啓誅朓曰：「謝朓資性險薄，大彰遠近。王敬則往構凶逆，微有誠效，自爾昇擢，超越倫伍。而谿壑無厭，著於觸事。比遂扇動內外，處處姦說，妄貶乘輿，竊論宮禁，閒謗親賢，輕議朝宰，醜言異計，非可具聞。無君之心旣著，共棄之誅宜及。臣等參議，宜下北里，肅正刑書。」詔：「公等啓事如此，朓資性輕險，久彰物議。直以彫蟲薄伎，見齒衣冠。昔在渚宮，構扇蕃邸，日夜縱諛，仰窺俯畫。及還京師，飜自宣露，江、漢無波，以爲己功。素論於茲而盡，縉紳所以側目。去夏之事，頗有微誠，賞擢曲加，踰邁倫序，感悅未聞，陵競彌著。遂復矯構風塵，妄惑朱紫，詆貶朝政，疑閒親賢。巧言利口，見醜前志，涓流纖孽，作戒遠圖。宜有少正之刑，以申去害之義。便可收付廷尉，肅明國典。」又使御史中丞范岫奏收朓，下獄死。時年三十六。

朓初告王敬則，敬則女爲朓妻，常懷刀欲報朓，朓不敢相見。及爲吏部郎，沈昭略謂朓曰：「卿人地之美，無忝此職。但恨今日刑于寡妻。」朓臨敗歎曰：「我不殺王公，王公由我而死。」

## 評贊

《南齊書》贊曰：「史臣曰：晉世遷宅江表，人無北歸之計，英霸作輔，芟定中原，彌見金德之不競也。元嘉再略河南，師旅傾覆，自此以來，攻伐寢議。雖有戰爭，事存保境。王融生遇永明，軍國寧息，以文敏才華，不足進取，經略心旨，殷懃表奏。若使宮車未晏，有事邊關，融之報效，或不易限。夫經國體遠，許久爲難，而立功立事，信居物右，其賈誼終軍之流亞乎！」

又曰：「贊曰：元長穎脫，拊翼將飛。時來運往，身沒志違。高宗始業，乃顧玄暉。逢昏屬亂，先蹈禍機。」

## 據

《南齊書·謝脁傳》
亞洲太平洋通功易事之會

夫**亞洲太平洋通功易事之會**，通稱**亞太經濟合作組織**、**亞細亞太平洋經濟協力會議**。自亞洲以洎乎太平洋，諸邦所以會盟，而共商貿遷、互市、投資、開發之事也。

蓋當代之末，泰西之邦，或合眾以固其市，或連橫以廣其利，天下大勢，莫不趨於合縱。亞太諸邦處此局中，感時勢之變，遂思聯合，以應潮流。時值昭和之末，日、澳二國先擬其議，邀瀕太平洋之諸邦，設此論壇。然日本曩者，圖「大東亞共榮」，其事未遠，不便倡首；是故，以澳爲引領。其旨在去關隘之限，通有無之貨，使貿易無礙，往來稱便，以共謀利澤，此其創設之大略也。

## 引據

分類:亞細亞洲
遼世宗

**世宗**孝和莊憲皇帝，諱阮，小字兀欲。遼皇帝也。讓國皇帝長子，母柔貞皇后蕭氏。帝儀觀豐偉，內寬外嚴，善騎射，樂施予，人望歸之。太宗愛之如子。會同九年，從伐晉。

大同元年春二月，封永康王。

夏四月丁丑，太宗崩於欒城。戊寅，梓宮次鎮陽，即皇帝位於柩前。甲申，次定州，命天德、朔古、解裏等護梓宮先赴上京。太后聞帝即位，遣太弟李胡率兵拒之。

六月甲寅朔，次南京，五院夷離堇安端、詳穩劉哥遣人馳報，請為前鋒；至泰德泉，遇李胡軍，戰敗之。上遣郎君勤德等詣兩軍諭解。

秋閏七月，次潢河，太后、李胡整兵拒於橫渡，相持數日。用屋質之謀，各罷兵趨上京。既而聞太后、李胡復有異謀，遷於祖州。誅司徒劃設及楚補裏。

八月壬午朔，尊母蕭氏為皇太后，以太后族剌只撒古魯為國舅帳，立詳穩以總焉。以崇德宮戶分賜翼戴功臣，及北院大王窪、南院大王吼各五十，安摶、楚補各百。的魯、鐵剌子孫先以非罪籍沒者歸之。癸未，始置北院樞密使，以安摶為之。

九月壬子朔，葬嗣聖皇帝於懷陵。丁卯，行柴冊禮，群臣上尊號曰天授皇帝。大赦，改大同元年為天祿元年。追謚皇考曰讓國皇帝。以安端主東丹國，封明王，察割為泰寧王，劉哥為惕隱，高勛為南院樞密使。

二年春正月，天德、蕭翰、劉哥、盆都等謀反。誅天德，杖蕭翰，遷劉哥於邊，罰盆都使轄戛斯國。漢主劉知遠殂，子承祐立。

夏四月庚辰朔，南唐遣李朗、王祚來慰且賀，兼奉蠟丸書，議攻漢。

秋七月壬申，皇子賢生。

冬十月壬午，南京留守魏王趙延壽薨，以中臺省右相牒哷葛為南京留守，封燕王。

十一月，駐蹕彰武南。

三年春正月，蕭翰及公主阿不裏謀反，翰伏誅，阿不裏瘐死獄中。庚申，肆赦。內外官各進一階。

夏六月戊寅，以敞史耶律胡離軫為北院大王。己卯，惕隱頹昱封漆水郡王。

秋九月辛丑朔，召群臣議南伐。

冬十月，遣諸將率兵攻下貝州高老鎮，徇地鄴都、南宮、堂陽，殺深州刺史史萬山，俘獲甚眾。

四年春二月辛未，泰寧王察割來朝，留侍。是月，建政事省。

三月戊戌朔，南唐遣趙延嗣、張福等來賀南征捷。秋九月乙丑朔，如山西。

冬十月，自將南伐，攻下安平、內丘、束鹿等城，大獲而還。

是歲，冊皇后蕭氏。

五年春正月癸亥朔，如百泉湖。漢郭威弒其主自立，國號周，遣朱憲來告。即遣使致良馬。漢劉崇自立於太原。

二月，周遣姚漢英、華昭胤來，以書辭抗禮，留漢英等。

夏五月壬戌朔，太子太傅趙瑩薨，輟朝一日，命歸葬於汴。詔州縣錄事參軍、主簿委政事省銓註。

六月辛卯朔，劉崇為周所攻，遣使稱，乞援，且求封冊。即遣燕王牒哷、樞密使高勛冊為大漢神武皇帝。南唐遣蔣洪來，乞舉兵應援。是夏，清暑百泉嶺。

九月庚申朔，自將南伐。壬戌，次歸化州祥古山。癸亥，祭讓國皇帝於行宮。群臣皆醉，察割反，帝遇弒，年三十四。應歷元年，葬於顯州西山，陵曰顯陵。二年，謚孝和皇帝，廟號世宗。統和二十六年七月，加謚孝和莊憲皇帝。
       
分類:遼本紀
燕雲十六州

**燕雲十六州**者，即幽、薊、瀛、莫、涿、檀、順、雲、儒、媯、武、新、蔚、應、寰、朔之地，共計十六，處燕代之地，故名燕雲十六州。民悍隘多，漢唐故土，以此據胡馬兒攘夷狄。唐室衰微，五季迭興。喪土於遼，至此中國染胡塵百年之久。明興，明祖令徐達等率軍北伐胡虜，至此燕雲之地複歸中華。
吳孟超

**吳孟超**者，福建閩清人也，生於西曆一九二二年八月三十一日，逝於西曆二零二一年五月二十二日。享年九十有九。為世之名醫。少時就同濟附中，學業居同窗之冠。即立，則學醫，長於肝髒外科，有起死回生之能，有當世華佗之稱。
孿誤

《**孿誤**》，莎士比亞喜劇也。一八〇七年，英人蘭姆姊弟述成短篇，載《莎詩紀事》。光緒三十二年，林紓譯為漢文，題之《孿誤》，刊諸《吟邊燕語》。

## 所敍
意勿掃有例，凡西拉格司人入其疆者誅，唯可以金抵之。西國有行賈曰意勤，誤入意國。公爵親鞫之，聞意勤為二孿兒父，一家嘗遇大風於海上，與妻及長子相失，父子因相依為命十八載。及次子長成，乃去其父，盼覓兄母，遠行二年，杳無音訊，父尋之五稔矣，竟不之見。公爵憫之甚，許以一日籌措贖款。

二子各有一僕，亦孿生。船毀之時，長子及僕為漁者所拯，漁者鬻之，輾轉易手，至公爵邸中，得一差事。適意勤下獄時，次子亦攜僕將入於城，幸遇故人止之，曉以意國律例，遂喬裝易服，掩人耳目，因得無事。至此二子二僕，同處一城而不知。意勿掃眾人，莫之能辨，皆以為長子，是以可嗤之事百出。終而夫婦弟兄相認，長子贖父，得免斧質。

## 出典
*林紓譯《吟邊燕語·孿誤》

分類:英國文學
王必

**王必**，漢末時人也，會割據，乃隨曹操。時操領兗州，遣從事王必為使詣張楊，欲令假塗西至長安，楊不聽，後為董昭說之，故昭書予李傕、郭汜，而操又遺楊犬馬金帛，得至安邑致命天子。

傕、汜等以為“關東欲自立天子，今曹操雖有使命，非其至實” ，議留操使，拒絕其意。鍾繇說傕、汜等曰：“方今英雄並起，各矯命專制，唯曹兗州乃心王室，而逆其忠款，非所以副將來之望也。 ”傕、汜等用繇言，厚加答報，由是操使命遂得通。

後遷主簿，建安三年，操破擒呂布，欲用之，劉備勸曰：「君不見丁原、董卓之事乎？」必趨進曰：“布，勍虜也。其眾近在外，不可寬也。 ”操曰：“本欲相緩，主簿復不聽，如之何？”

又遷丞相長史，操讚曰：「領長史王必，是吾披荊棘時吏也。忠能勤事，心如鐵石，國之良吏也。蹉跌久未辟之，捨騏驥而弗乘，焉遑遑而更求哉？故教辟之，已署所宜，便以領長史統事如故。」

建安二十三年，時操在鄴，留必典兵督許中事。漢臣金禕以劉備屬關羽盛勢北伐為叛，使太醫令吉丕與少府耿紀、司直韋晃等謀反，丕子邈等率雜人及家僮千餘人夜燒門攻必。禕遣人爲內應，射必中肩。必不知攻者爲誰，以素與禕善，走投禕，夜喚德禕，禕家不知是必，謂爲邈等，錯應曰：「王長史已死乎？卿曹事立矣！」帳下督扶必奔南城。會天明，邈等眾潰，必與潁川典農中郎將嚴匡共討斬之。後十餘日，必竟以創死。

《獻帝春秋》：「收紀、晃等，將斬之，紀呼魏王名曰：『恨吾不自生意，竟爲羣兒所誤耳！』晃頓首搏頰，以至於死。」《山陽公載記》：「王聞王必死，盛怒，召漢百官詣鄴，令救火者左，不救火者右。衆人以爲救火者必無罪，皆附左；王以爲「不救火者非助亂，救火乃實賊也」。皆殺之。」

## 考
*《三國志》
譙𡸫

**譙**，字**榮始**，漢末巴西西充國人也。治《尚書》，兼通諸經及圖緯。州郡辟請，皆不應，州就假師友從事。有數子，幼子周，三國晉時學士，幼時喪。

## 據
*《三國志》
礦

**礦**者，有金之石，而可以爲人用也。凡金、銀、銅、鐵、錫、玉、鹽、煤之屬，皆謂之礦。

礦常見於穴，然亦可見於地。採礦之業，謂之礦業，以冶金石，繫乎國計民生。然其亦有毀山林、汙水土之弊。
許汜

**許汜**，襄陽人，漢末名士也，少師從楊慮，初為曹操從事中郎，後與陳宮等叛迎呂布。興平二年布敗奔劉備，駐小沛，又布襲下邳，自任徐州刺史。建安三年，呂布為操圍下邳，汜同王楷告急於袁術。及布敗死，仕荊州牧劉表。

一日，汜與劉備並在劉表坐，表與備共論天下人，汜曰：「陳元龍湖海之士，豪氣不除。」備謂表曰：「許君論是非？」表曰：「欲言非，此君為善士，不宜虛言；欲言是，元龍名重天下。」備問汜：「君言豪，寧有事邪？」汜曰：「昔遭亂過下邳，見元龍。元龍無客主之意，久不相與語，自上大床臥，使客臥下床。」備曰：「君有國士之名，今天下大亂，帝主失所，望君憂國忘家，有救世之意，而君求田問舍，言無可採，是元龍所諱也，何緣當與君語？如小人，欲臥百尺樓上，臥君於地，何但上下床之間邪？」表大笑。

## 據
*《三國志》
*《後漢書》
*《襄陽記》

分類:漢列傳
手

**手**，所以握物、持物也，靈長目有之。手在臂末，有指與掌。

人獸無殘疾者有手二，上有五指，曰拇指、食指、中指、無名指、小指。 

人能手言，曰手語。 

人常用之手，謂其利手。

分類:胴體
馮熙子柔

**馮熙**字**子柔**，潁川父城人，東漢雲台功臣馮異之後也。

初孫權爲車騎，熙歷東曹掾。後蜀漢帝劉備崩，熙使弔喪，還爲中大夫。又使於曹魏，曹丕問曰：「吳王若欲修宿好，宜當厲兵江關，縣旍巴蜀，而聞復遣脩好，必有變故。」熙曰：「臣聞西使直報問，且以觀衅，非有謀也。」又曰：「聞吳國比年災旱，人物彫損，以大夫之明，觀之何如？」熙對曰：「吳王體量聰明，善於任使，賦政施役，每事必咨，教養賓旅，親賢愛士，賞不擇怨仇，而罰必加有罪，臣下皆感恩懷德，惟忠與義。帶甲百萬，穀帛如山，稻田沃野，民無饑歳，所謂金城湯池，強富之國也。以臣觀之，輕重之分，未可量也。」

丕不悅，以陳群與熙同郡，使群誘之，啗以重利。熙不爲回。送至摩陂，欲困苦之。後又召還，未至，熙懼見迫不從，必危身辱命，乃引刀自刺。御者覺之，不得死。權聞之，垂涕曰：「此與蘇武何異？」竟死於魏。

## 據
*《三國志·吳主傳·吳書注》

分類:吳列傳
袁綝

**袁綝**，潁川人，蜀漢將也。

綝建興時任前將軍。九年，李平運糧不繼，違錯章灼，以諸葛亮退軍咎責之。綝等隨亮上表黜平。及車騎將軍吳懿薨，綝官征西將軍。

## 據
*《三國志》
*《華陽國志》

分類:蜀漢列傳
嚴象

**嚴象**字**文則**，京兆人。少聰博，有膽智，建安初同路粹拜尚書郎，又為荀彧所薦。四年，以督軍御史中丞詣揚州討袁術，會術恚卒，因以為揚州刺史。

時袁紹方強，而孫策並江東，曹操力未能逞，且欲撫之。乃以弟女配策小弟匡，又為子彰取賁女，皆禮辟策弟權、翊，又命象舉權茂才。

五年，象為策廬江太守李術所殺，時年三十八。

## 考
*《三國志》
*《三輔決錄》

分類:漢列傳
穆罕默德·法希姆·達什提

**穆罕默德·法希姆·達什提**，一九七三年誕，乃阿富汗記者，亦為政從軍。政者阿卜杜拉·阿卜杜拉侄也。

達什提與潘傑希爾獅馬蘇德將軍一族為善。又馬蘇德受訪遇刺，達什提隨之，幸得免。會美國侵阿富汗，達什提於喀布爾立報館，倡記者及言論自由。

二〇二一年，塔利班並阿富汗，達什提隨駐潘傑希爾谷，從詔戰事，九月初為塔利班力擊而歿，諸盟悼之。

分類:中東史
瀧下毅

**瀧下毅**，日本青二聲優也，大阪藝術大學畢業，擅欖球，亦勝十種競技，好觀舞、執爨、釣魚、電腦、食花白，又嘗披髮，時人號曰「夜王」。

平成十年事聲伶，及從電遊《真·三國無雙》，常飾晉宣帝狂笑，數言「大愚也！」而名，亦以自諧娛人。廿五年馭車墜多摩川而故。
分類:茨城縣列傳